title: Makoto Hasebe

text: Hasebe kuului myös Japanin maajoukkueen vakionimiin. Hän debytoi maajoukkueessa tammikuussa 2006 ystävyysottelussa Yhdysvaltoja vastaan. Hänet valittiin Japanin kapteeniksi vuoden 2010 MM-kisoihin. Hän päätti maajoukkueuransa vuoden 2018 MM-kisoihin, joissa Japani putosi toisella kierroksella.


title: Eks, Duplex & Triplex

text: Eks, Duplex & Triplex ovat Disneyn eläinmaailmassa esiintyviä hahmoja. He muistuttavat ulkomuodoltaan apinoita ja ovat hulluja tiedemiehiä. He ovat Mikki Hiiren vanhimpia vastustajia. Kolmikko teki ensiesiintymisensä Floyd Gottfredsonin tarinassa "Yölinnan salaisuus". Triplex on kolmikosta selvästi välkyin ja vaarallisin ja ehkäpä juuri siksi Eks & Duplex vähän pelkäävätkin häntä (ainakin ensimmäisessä tarinassa).


title: Eks, Duplex & Triplex

text: Ensiesiintymisensä jälkeen, he eivät esiintyneet vuosiin, mutta ovat myöhemmin sitten palanneet ja esiintyvät edelleen silloin tällöin, edelleen yhtä hulluina kuin ennenkin.


title: Permin teknillinen yliopisto

text: Permin teknillinen yliopisto () on Venäjällä Permin aluepiirin pääkaupungissa Permissä toimiva valtiollinen korkeakoulu.


title: Permin teknillinen yliopisto

text: Yliopisto on perustettu vuonna 1960 Permin vuorityö- ja koneenrakennusinstituuttien sekä Permin valtionyliopiston teknillisen tiedekunnan pohjalta. Vuoteen 1992 sen nimenä oli Permin polytekninen instituutti. Yliopistoon kuuluu 10 tiedekuntaa ja 78 oppiainetta. Bereznikissä toimii sen filiaali. Opiskelijoita on noin 9500 henkeä.


title: Björköbyn kirkko

text: Björköbyn kirkko on Mustasaaren Björköbyssä sijaitseva kirkko. Se on rakennettu vuonna 1859. Kirkko on saanut nimensä Aleksanteri II:n puolison Marian mukaan. Kirkkoon rakennettiin lehteri 1907 ja urut muutamaa vuotta myöhemmin. Jumalanpalvelukset pidettiin lukutuvassa ennen kuin kylä sai oman kirkon.


title: Björköbyn kirkko

text: Kirkossa on votiivilaiva ja kansanomainen kynttelikkö.


title: Permin valtionyliopisto

text: Permin valtionyliopisto (, lyh. ПГУ, "PGU") on Venäjällä Permin aluepiirin pääkaupungissa Permissä toimiva korkeakoulu. Sillä on kansallisen tutkimusyliopiston status.


title: Permin valtionyliopisto

text: Permin yliopisto on saanut alkunsa vuonna 1916 perustetusta Pietarin yliopiston haaraosastosta. Itsenäisen yliopiston aseman se sai vuonna 1917. Siihen kuuluu 9 tiedekuntaa ja 64 oppiainetta. Yliopistossa on mahdollista suorittaa kandidaatin ja tohtorin jatkotutkinnot. Opiskelijoita on yli 10 000.


title: Boris Morozov

text: Boris Ivanovitš Morozov (, 1590–1661) oli venäläinen pajari, joka johti maan hallitusta 1600-luvun puolessavälissä.


title: Boris Morozov

text: Boris Morozov toimi tsaari Aleksei Mihailovitšin kasvattajana. Tämän ensimmäisten hallitusvuosien aikana hän käytännössä johti Venäjän valtiota. Morozovin säätämä korkea suolavero oli syynä Moskovassa kesällä 1648 puhjenneeseen suolakapinaan. Sen seurauksena Aleksei karkotti hänet Belozerskin luostariin, josta hän jo saman vuoden lokakuussa palasi Moskovaan ja maan hallituksen johtoon. Morozov osallistui vuoden 1649 lakikokoelman ("Sobornoje uloženije") valmisteluun ja toimi maan hallituksen todellisena johtajana 1650-luvun loppuun saakka. Hän omisti 55 000 maaorjaa sekä lukuisia tehtaita.


title: Vispertal

text: Vispertal (saksaa, ) on Valais'n Alpeilla, Sveitsissä sijaitseva laakso. Pohjoisessa se yhdistyy Rhônen laaksoon ja etelässä se haarautuu läntiseen Mattertalin ja itäiseen Saastalin laaksoon. Laakson pohjalla virtaa Vispajoki, joka pohjoisessa yhdistyy Rhôneen.


title: Vispertal

text: Vispertalin pohjoispäässä sijaitsee Vispin kaupunki. Muut kunnat Vispertalin alueella ovat Visperterminen, Zeneggen, Törbel, Stalden ja Staldenried.


title: Vispertal

text: Laakson pohjalla kulkee maantie Vispistä Staldeniin, jossa se haarautuu Mattertaliin, Zermattiin ja Saastaliin, Saas-Almagelliin. Myös Matterhorn Gotthard Bahnin rautatie Vispistä Zermattiin kulkee laaksossa.


title: Esko Korpilinna

text: Esko Korpilinna (28. kesäkuuta 1928Lappeenranta – 2. lokakuuta 1992] Sollentuna, Ruotsi) oli suomalainen Ruotsissa asunut näytelmäkirjailija.


title: Esko Korpilinna

text: Esko Korpilinnan isä oli toimittaja ja kirjailija Toivo Korpilinna. Esko Korpilinna asui vuodesta 1952 alkaen pysyvästi Ruotsissa.


title: Esko Korpilinna

text: Korpilinna kirjoitti radiokuunnelmia ja näytelmiä. Hän teki myös käsikirjoituksen kahteen Oiva Lohtanderin ohjaamaan tv-näytelmään "Rautapää Kaarle" (1972) ja "Murhataanpa Bobrikov" (1996).


title: Kapteeni Kirkonrotta

text: Kapteeni Kirkonrotta () on Disneyn eläinmaailmassa esiintyvä merikapteeni. Kapteeni Kirkonrotta on yksi Mikki Hiiren vanhimpia ystäviä ja he ovat joutuneetkin yhdessä moniin jännittäviin seikkailuihin. Hän teki ensiesiintymisensä Floyd Gottfredsonin tarinassa "Mickey Mouse Sails for Treasure Island", joka on julkaistu Suomessa jättikirjassa "Mikin oma sanomalehti - Floyd Gottfredsonin parhaita tarinoita". Tässä tarinassa myös hänen vaimonsa (Rouva Kirkonrotta) esiteltiin.


title: Kapteeni Kirkonrotta

text: Kapteeni Kirkonrotan seuraava esiintyminen tapahtui tarinassa "Mikki Hiiri ja pyhä jalokivi" ("The Sacred Jewel"). Kolmas Kapteeni Kirkonrotan esiintyminen Gottfredsonin tarinoissa oli seikkailussa "Mikki Hiiri ja gorilla" ("In Search of Jungle Treasure").


title: Kapteeni Kirkonrotta

text: Myöhemmin Kapteeni Kirkonrotta on esiintynyt edellä mainittujen tarinoiden lisäksi muidenkin tekijöiden tarinoissa, ja esiintyy tänäkin päivänä, mutta ei kovinkaan usein.


title: Bolsøyn silta

text: Bolsøyn silta on Møren ja Romsdalin läänissä, Norjassa, sijaitseva palkkisilta. Sen pituus on 555 metriä ja se ylittää Bolsøysundetin. Silta avattiin liikenteelle vuonna 1991 ja se korvasi Grønnesetin ja Lønsetin välisen autolauttayhteyden.


title: N-luokka (hävittäjä)

text: N-luokka oli Britannian Kuninkaallisen laivaston hävittäjäluokka, jotka muodostivat vuoden 1939 laivasto-ohjelman kahdeksan hävittäjää. Luokan alukset olivat toisinto J- ja K-luokkien aluksista.


title: N-luokka (hävittäjä)

text: Luokan aluksista ei yksikään palvellut toisen maailmansodan aikana brittimiehistöllä. Kaksi aluksista myytiin Alankomaiden laivastolle, yksi lainattiin Puolan laivastolle ja loput viisi olivat Kuninkaallisen laivaston hallinnassa, mutta miehitetty australialaisilla.


title: Ankenström

text: Ankenström () on Ankronikka-piirrossarjassa ensiesiintymisensä saanut Disney-hahmo. Hän on Roope Ankan ahkera ja sivistynyt hovimestari. Ankenström esiteltiin jo sarjan ensimmäisessä jaksossa ja "", esiintyi monessa sarjan jaksossa sen jälkeenkin. Ankenström nähdään myös lukuisissa Ankronikka-sarjakuvissa "DuckTales", (joskus jopa ainoana Ankronikka-hahmona).


title: Ankenström

text: Alkuperäisenä äänenään sarjassa hänellä oli Chuck McCan ja suomenkielisessä Ilkka Moisio.


title: Ankerin silta

text: Ankerin silta on Oslossa, Norjassa, sijaitseva holvisilta. Ensimmäinen paikalle rakennettu silta oli puinen ja se avattiin liikenteelle vuonna 1874. Silta kuitenkin korvattiin graniittisella sillalla vuonna 1926. Silta ylittää Akerselvan.


title: Ankerin silta

text: Sillalle sijoitettiin vuonna 1937 norjalaisen kuvanveistäjä Dyre Vaan neljä pronssivestosta, jotka esittävät norjalaisia satuhahmoja.


title: Lötschental

text: Lötschental on Bernin Alpeilla, Sveitsissä, Wallisin kantonissa sijaitseva laakso. Etelässä laakso yhdistyy Rhônen laaksoon ja sen koillispäädyssä sijaitsee Langgletscher-jäätikkö. Laakson pohjalla virtaa Lonza-joki, joka etelässä yhdistyy Rhôneen.


title: Turbo-Ankka

text: Turbo Ankka (, oikealta nimeltään Fenton Crackshell, suomennoksissa Maukka Munankuori) on Ankronikka-piirrossarjassa ensiesiintymisensä tehnyt Disney-hahmo. Fenton nähtiin ensi kerran pitkässä saagassa, jossa hänestä tulee monien vaiheiden jälkeen Turbo-Ankka. Hän esiintyy myös joissain Ankronikka-sarjakuvatarinoissa. Hamilton Camp toimi hahmon äänenä.


title: Turbo-Ankka

text: Alun perin Fenton oli yksi Roope Ankan alaisista, jolla oli aivan loistava laskupää (jota hän käyttää myöhemmin hyödyksi nerokasta robottihallitsijaa vastaan). Hän asuu asuntovaunussa äitinsä kanssa (joka katsoo aina tv:tä).


title: Turbo-Ankka

text: Roope oli määrännyt Pelle Pelottoman keksimään erikoisen puvun, jolla joku, kuka sen päälleen laittaakaan, voisi puolustaa hänen rahojaan Karhukoplalta ja muilta konnilta.


title: Turbo-Ankka

text: Pelle päätti asettaa siihen salasanan, jonka lausuja voisi käyttää Turbo-Ankan asustetta. Salasana oli sellainen, joka ei ole oikeastaan sana ollenkaan. Salainen salasana oli Blatherskite, lausahdus, jota sattumoisin Fenton usein käyttää (muodossa blathering blatherskite; hän ei myöhemmin koskaan oppinut, että vain jälkimmäinen sana tarvittiin sanoa).


title: Turbo-Ankka

text: Fenton oli kerran niin lähellä pukua, että lausuttuaan tutun lausahduksensa hänestä tuli ensi kerran Turbo-Ankka. Ainoat, jotka tietävät hänen olevan Turbo-Ankka, ovat hänen äitinsä ja Roope (opittuaan sen robottien planeetalla). Turbo-Ankaksi tultuaan Roope palkkasi hänet rahasäiliön vartijaksi.Vaikka Fenton/Turbo-Ankka esiintyikin myöhään Ankronikka-sarjassa, hän oli paljon suositumpi kuin Bubba, ja he esiintyivätkin vain kerran samassa jaksossa.


title: Rauta(III)nitraatti

text: Rauta(III)nitraatti eli ferrinitraatti (Fe(NO)) on rauta- ja nitraatti-ionien muodostama epäorgaaninen ioniyhdiste. Rauta(III)nitraatti esiintyy kahtena kidevedellisenä muotona heksahydraattina Fe(NO)·6HO ja nonahydraattina Fe(NO)·9HO.


title: Rauta(III)nitraatti

text: Rauta(III)nitraattia valmistetaan käsittelemällä rautaa typpihapon laimealla vesiliuoksella.


title: Rauta(III)nitraatti

text: Rauta(III)nitraatin käyttökohteita ovat muun muassa tekstiilien värjäys, metallien kuten Sterling-hopean tai kuparin etsaus. Analyyttisena reagenssina sitä käytetään kloridi-ionipitoisuuden määrittämisessä. Kloridi-ionit vapauttavat tiosyanaatti-ioneita elohopeatiosyanaatista. Rauta(III)nitraatin sisältämät Fe-ionit muodostavat tiosyanaatti-ionin kanssa voimakkaan punaisen kompleksin ja kloridi-ionien pitoisuus voidaan sen avulla määrittää spektrofotometrisesti. Rauta(III)nitraattia käytetään myös katalyyttinä amidien, kuten natriumamidin valmistuksessa. Yhdistettä voidaan käyttää myös orgaanisessa synteesissä. Rauta(III)nitraatilla doupattu montmorilloniittimineraali toimii katalyyttinä hapetettaessa esimerkiksi tioleita disulfideiksi.


title: Luettelo Sonic the Hedgehog -tuotesarjan hahmoista

text: Tämä artikkeli käsittelee "Sonic the Hedgehog" -pelisarjassa esiintyviä fiktiivisiä pelihahmoja.


text: Babylon Rogues on ryhmä palkkionmetsästäjiä, johon kuuluvat Jet the Hawk, Storm the Albatross ja Wave the Swallow. Ryhmä on esiintynyt yhdessä kolmessa ajopelissä, Sonic Riders, ja Sonic Free Riders.


text: Jet the Hawk on nähty vain peleissä Sonic Riders, , Sonic and the Black Knight ja Mario & Sonic at the Olympic Winter Games. Jet esiintyy myös uudessa Sonic Free Riders-pelissä.


text:
Jet on myös Mario & Sonic at the London 2012 Olympic Games- pelin Nintendo 3DS versiossa
yhtenä "apuhahmona" sekä pelin Wii-versiossa London Party-moodissa haastettavana vihollisena.


text: Storm the Albatross on iso albatrossi. Storm nähdään peleissä Sonic Riders, ja Sonic Free Riders.


text: Wave the Swallow on liila pääskynen ja Jet the Hawkin ihastus. Wave nähdään peleissä Sonic Riders, ja Sonic Free Riders.


text: Badnikit (ohjekirjan suomennoksissa myös nimellä Peijakkaat) ovat Tri. Ivo ”Eggman” Robotnikin rakentamia fiktiivisiä robotteja, jotka toimivat hänen alamaisinaan ja työskentelevät hänelle yrittäessään maailmanvalloitusta. Varhaisissa peleissä tohtori Eggman on kidnapannut pieniä eläimiä käyttääkseen heitä Badnik-robottien voimanlähteenään. Badnikit ovat ensimmäisistä peleistä lähtien toimineet vihollishahmoina peleissä, jotka Sonicin on pysäytettävä ja vapautettava pienet eläinystävät niiden sisältä. Myöhemmissä peleissä ne ovat useasti korvattu mm. "E-sarjan roboteilla" Sonic Adventure-peleissä tai "Egg Pawn"-robottisotureilla Sonic Heroes pelistä lähtien, mutta Badnikit ovat myös tehneet paluun uudemmissa Sonic-peleissä, kuten Sonic the Hedgehog 4, Sonic Colors ja Sonic Generations.


text: Eggman ei yleensä kierätä Badnik malleja, mutta toisin on ollut. Eräitä tunnetumpia Badnik-malleja ovat olleet esim. "Moto Bug" ("Moto Hyönteinen"), "Buzz Bomber" ("Pörriäispommittaja"), erilaisia varitaatoita "Orbinauteista", "Coconuts" sekä "EggRobo". Myös Badnik robottien voimanlähde on vaihdellut pariin otteeseen esim. Badnikit ovat käyttäneet Little Planetin kukkien siemeniä Sonic CD-pelissä. Sega Master System ja Sega Game Gear käsikonsolien peleissä Sonic yleensä kohtaa isompia robotteja, joita Eggman itse ei ohjaa ja jotka ovat usein isompia varitaatioita pelin tasossa olleista Badnik-roboteista.


text: Bark the PolarBear on kuvitteellinen hahmo Sonic the Fighters -konsolipelissä ja Sonic-sarjakuvassa. Bark on yksi voimakkaimmista Sonic-hahmoista. Bark on keltainen ja voimakas jääkarhu, jolla on päässään punainen pipo ja kaulassa vihreä kaulaliina. Barkilla on niskassa pitkä piikki, poskien kohdalla molemmilla puolilla piikit ja hatun vieressä kaksi ohutta piikkiä. Sarjakuvassa Barkin ikä on 17 ja Barkin tiimin nimi on Team Hooligan, johon kuuluvat myös Barkin parhaat ystävät Fang ja Bean.


text: Chao on fiktiivinen Sonic the Hedgehog-pelisarjassa esiintyvä eläinrotu. Chao-olennot eivät ole missään pelisarjan pelissä pääroolissa, mutta ne auttavat lukuisia hahmoja taisteluissa ja kokonaisissa seikkailuissa.


text: Chaotix on fiktiivinen ryhmä, joka esiintyi ensimmäistä kertaa kokonaisuudessaan Knuckles' Chaotix-pelissä. Ryhmään on kuulunut pelin ilmestyttyään erilaisia jäseniä monissa medioissa. Sonic Heroes pelistä lähtien ryhmään on kuulunut vakituisesti Vector the Crocodile, Espio the Chameleon ja Charmy Bee, jotka myöhemmin esiintyvät Sonic X-piirrossarjassa. Alun perin pelissä Knuckles Chaotix ryhmään on myös kuulunut Knuckles the Echidna ja Mighty the Armadillo, joista kumpikin on esiintynyt erillisissä peleissä.


text: Vector the Crocodile (suom. Vektori-krokotiili) esiintyy peli-, sarjakuva- ja animaatiosarjassa. Vector on 20-vuotias huonotapainen krokotiili, joka on etsiväjärjestö Chaotixin johtaja. Vectorin parhaat tuntomerkit ovat hänen kuulokkeensa ja iso kultaketju kaulassa. Vector on huonotapainen ja röyhkeä, hän on ahne rahasta ja ruuasta. Hänestä tuli suosittu hahmo Shadow the Hedgehog (peli)- pelissä lauseella "Find the computer room!" (suom. Etsi tietokonehuone!). Ensiesiintyminen oli videopelissä Knuckles' Chaotix.


text: Espio the Chameleon on fiktiivinen, vakavamielinen kameleontti, joka esiintyi ensimmäisen kerran pelissä Knuckles' Chaotix. Espio on hiljainen ja mystinen.


text: Pelissä hän pystyi kiipeämään seiniä pitkin. Hän on myös pelattava hahmo Sonic the Fighters -kolikkopelissä ja myöhemmin myös Sonic Heroes -pelissä, jossa hän toimii etsivätoimiston ninja assistenttina. Hän myöhemmin esiintyy peleissä Shadow the Hedgehog, Sonic Rivals 2 ja tekee cameo esiintymisiä Sonic Colours, Mario & Sonic at the Olympic Games ja Mario & Sonic at the Olympic Winter Games peleissä.


text: Charmy Bee on fiktiivinen, lempeä ja lapsekas mehiläinen, joka teki ensiesiintymisen pelissä Knuckles' Chaotix. Pelissä hän pystyi lentämään rajattomasta tasoja läpäistäessään. Hän myöhemmin esiintyi peleissä Sonic Heroes, Shadow the Hedgehog ja Mario & Sonic at the Olympic Games sekä Mario & Sonic at the Olympic Winter Games peleissä hän toimii tuomarina tietyissä lajeissa.


text:
Mighty the Armadillo on vyötiäinen ja "entinen" jäsen Chaotix-ryhmässä. Hän alun perin teki ensiesiintymisensä SegaSonic the Hedgehog-kolikkopelissä pelattavana hahmona Sonicin ja Rayn lisäksi. Hän esiintyi myöhemmin ryhmän jäsenenä ja pelattavana hahmona Knuckles' Chaotix-pelissä, jossa hän pystyi hyppimään seiniä pitkin. Hän ei ole tämän jälkeen esiintynyt pelisarjassa.Mightyä luullaan usein Sonicin "klooniksi", koska
Knuckles' Chatiox- pelissä Mightyn spritet on tehty alkuperäisten MegaDrive Sonic-
pelien Sonic- hahmon pohjalta. Mighty tekee paluun Ray the Flying Squirrelin kanssa Sonic Mania-pelin laajennettuun versioon "Sonic Mania Plus", jossa Mighty sekä Ray tulevat olemaan pelattavia hahmoja.


text: Cream the Rabbit on kuvitteellinen hahmo, joka esiintyy Sonic the Hedgehog -sarjan videopeleissä. Hahmon ensiesiintyminen tapahtui Sonic Advance 2:ssa. Eggman oli napannut hänet ja Sonic pelasti hänet. Sen jälkeen Cream lähti etsimään kadonnutta äitiään Vanillaa. Cream esiintyy Sonic X-nimisessä animesarjassa, kuten myös samannimisessä sarjakuvassa.


text: Cream on reipas pieni kani, jolla on aina mukana hänen paras ystävänsä Cheese. Cream käyttäytyy kohteliaasti kaikkia kohtaan, jopa Eggmania. Cream pitää ulkoilmasta ja seikkailuista, kunhan seikkailut eivät ole liian rajuja tälle pienelle kanille. Cream ei pidä taisteluista eikä väkivallasta, vaan haluaisi että asiat selvitettäisiin puhumalla. Usein tämä pieni kani on myös saanut muut ajattelemaan asioita ja olemaan järkevämpiä. Cream pystyy myös hyvin lentämään korvillaan. Amy ja Cream ovat hyvät ystävät, mutta heidän ystävyytensä hieman horjuu, koska Cream yrittää selittää Amylle, että Sonic haluaa olla vapaa ja seikkailla, ei olla koko ajan Amyn syleilyssä. Amy ei ota näitä neuvoja kuuleviin korviinsa. Eggman kutsuu Creamia usein nimellä Creamy-Dreamy.


text: EggRobo on yksi "Badnik-roboteista", joka esiintyi ensimmäistä kertaa pelissä Sonic & Knuckles. EggRobo on hänen luojansa tohtori Robotnikin robottiklooni. EggRobot ilmestyivät "Sky Sanctuary Zone"-tasossa ainoina vihollisina, joita tuli ulos "Death Egg"-avaruusaluksesta. EggRobot pystyivät lentämään raketeilla ja ampumaan suurella käsiaseella. Knucklesin tarinassa joka perustuu Sonicin tarinan jälkeen, yksi EggRoboista yritti päästä Knucklesista eroon ja hän toimi pomovastustajana Robotnikin sijasta, kunnes pelin loppussa Mecha Sonic tuhoaa EggRobon ja taistelee Knucklesia vastaan, tuhoutuen lopputaistelun jälkeen.


text: EggRobo on myöhemmin esiintynyt Sonic R-ajopelissä salaisena, pelattavana hahmona ja myös mahdollista ladata moninpelitilaan pelattavaksi pelissä Sonic Adventure 2. EggRobo palaa takaisin Sonic Generations pelissä Sky Sanctuary-tason ainoana vihollisena. Pelissä on tummempi malli EggRobosta, joka ampuu päästään ohjuksia.


text: Mephiles the Dark esiintyy Sonic the Hedgehog -pelissä. Mephiles syntyi Solarisprojektissa, mustana mönjänä. Mephiles vapautui kun Laboratoriossa räjähti. Siinä samalla vapautui myös Iblis. Shadow ja Silver olivat matkanneet 10 vuotta menneisyyteen, jotta Silver saisi tietää, mitä oikeasti tapahtui Ibliksen suhteen. Silver lähti tuhoamaan Iblistä, mutta Iblis sinetöitiin Eliseen. Shadow sai esineen, jolla voisi sinetöidä Mephileksen, mutta jätti sen taakseen myöhemmin. Ennen kuin Shadow sinetöi Mephileksen, Mephiles sanoi: ``Shadow... I will remember you, your form... you die.. you will die...´´ (``Shadow.. tulen muistamaan sinut... sinun muotosi... sinä kuolet... tulet kuolemaan...´´) Tulevaisuudessa kun Rougella on Sinetti, Eggman saapuu ja sineetti rikkoutuu, päästäen Mephileksen vapaaksi. Mephiles varastaa Shadowin varjon ja muuttuu melkein Shadowin näköiseksi. Silmät ovat vihreät ja raidat piikeissä ovat harmaat, eikä Mephileksellä ole suuta. Mephiles huijaa Silveriä ja Blazea tappamaan Sonicin, jotta Iblistä ei olisi tulevaisuudessa. Shadow paljastaa Silverille totuuden kaikesta, kun vahingossa Chaos Control laukeaa. Mephiles ilmestyy Shadowille tulevaisuudessa, yrittäen saada tätä puolelleen. Shadow kieltäytyy ja kertoo, että hän vaikuttaa itse kohtaloonsa. Mephiles saa täydellisen muotonsa, ja taistelee Shadowia vastaan. Mephiles kuitenkin syntyi Shadowin varjosta ja pystyy olemaan Shadowin varjo. Vain Chaos Boost voi poistaa Mephileksen Shadowin varjosta. Lopulta Mephiles tappaa Sonicin ja Iblis vapautuu Elisestä. Mephiles ja Iblis yhdistyvät, ja muuttuvat Solarikseksi. Sonic, Shadow ja Silver tuhoavat tämän supermuodoissaan.


text: Metal Knuckles on kuvitteellinen hahmo Sonic R-pelistä. Kuten nimi viittaakin, Metal Knuckles on robottiversio Knuckles the Echidnasta, jonka tri. Eggman on luonut. Ei tiedetä tosin mihin tarkoitukseen Metal Knuckles on luotu. Sonic Advance-pelissä esiintyy samanlainen robotti nimeltään Mecha Knuckles, joka näyttää ja taistelee kuin Knuckles, mutta joka paljastuu klooniksi ja omii kyvyn ampua ohjuksia suustaan.


text: Orbot ja Cubot ovat tri. Eggmanin robottiapulaisia. Orbot esiintyi ensimmäistä kertaa Sonic Unleashed pelissä koodinimellä "SA-55". Pelissä Orbot nähdään vain välikohtauksissa, joissa hän antaa raportteja Eggmanille tämän futuristisen imperiumin rakennustilasta. Hän usein huomauttaa isännälleen hänen suunnitelmiensa puutteellisuuksista, josta Eggman ei yleensä pidä. Orbot esiintyy myöhemmin myös Sonic Colours pelissä Cubotin kanssa, joka tekee pelissä debyyttinsä. Cubotilla on pelin aikana äänikortissa vika, jota Orbot yrittää parhaimmalla ajalla korjata. Äänikortin aksentti vaihtelee Cubotilla lehmipojasta merirosvoon, kunnes lähellä pelin loppua kohden hän saa kimmeän äänensä takaisin. Sonic Generations pelissä viitataan, että edellisen pelin tapahtumien jälkeen Eggman hylkäsi kummatkin Orbotin ja Cubotin avaruuteen lähtiessään matkustamaan ajassa taaksepäin omituisella luomuksella, jonka hän löysi avaruudesta.


text: Silver the Hedgehog on 14-vuotias hopeanvärinen siili (Silver suom. hopea) ja hänellä on telekineettisiä kykyjä, joihin kuuluu esineiden siirtely ajatuksen voimalla ja leijuminen. Silverilla on voimakas oikeudentaju mutta lyhyt pinna.


text: Ensiesiintyminen tapahtui vuoden 2006 videopelissä Sonic the Hedgehog. Silver matkaa Blazen kanssa menneisyyteen korjaamaan aikajanaa, jotta voisi muuttaa tulevaisuutta paremmaksi Mephiles the Darkin kerrottua heille, että Maailman voi pelastaa muuttamalla menneisyyttä. Tämän saavuttamiseksi heidän tulee eliminoiden henkilö, joka vapautti Ibliksen, "Ibliksen Sytyttäjän" ("Iblis Trigger"). Mephiles kertoo, että Sonic the Hedgehog on vastuussa Ibliin vapautumisesta. Hän vie Silverin ja Blazen menneisyyteen.


text: Myöhemmin Silver esiintyy Sonic Rivals -pelissä pelattavana hahmona taas, jossa hän on menneisyydessä estämässä Eggman Negaa (joka on naamioitunut tohtori Eggmaniksi) muuttamasta maailmaa kortiksi isolla kamerallaan. Sonic Rivals 2:ssa Silver liittoutuu Espio the Chameleonin kanssa estääkseen Eggman Negaa (naamioituneena taas) vapauttamasta Ifrit nimistä hirviötä toisesta maailmasta ja syöttämästä tälle Chaoja tullakseen voittamattomaksi. Silverillä ei ole ollut sen jälkeen isoa roolia Sonic the Hedgehog -pelisarjassa.


text: Vanilla the Rabbit on jänishahmo Sonic the Hedgehog-pelisarjasta. Hän on Cream the Rabbitin yksinhuoltajaäiti. Hän on esiintynyt peleissä Sonic Advance 2, Sonic Heroes, Sonic Advance 3 ja Sonic Rush. Pelien lisäksi Vanilla on esiintynyt Sonic X-tv-sarjassa ja samannimisessä sarjakuvassa.


text:
Nazo the Hedgehog on kirkkaansininen siili fanielokuvista Nazo Unleashed ja The Return of Nazo. Alun perin Sonic X- animeen suunniteltu hahmo, joka Japanissa nimettiin
Mysteryksi. Hahmo aluksi luonnosteltiin Sonicin super/hyper- muodoksi, ennen kuin sarjan päätuottajat TMS Entertainmet ja SEGA poistivat hahmon koko sarjasta, minkä jälkeen
uskolliset fanit herättivät hahmon henkiin.


text: Tails Doll on kuvitteellinen hahmo Sonic R-pelistä. Kuten Metal Knuckles, Tails Doll on nimensä ja ulkomuotonsa takia paha versio Tailsista, jonka tri. Eggman on luonut. Hahmo eroaa Metal Sonicista ja Metal Knucklesista siinä, että hän näyttää olevan elävä nukke. Tails Doll on saanut vähiten huomiota faneilta, mahdollisesti johtuen sen "karmivasta" ulkoasusta.


text: Tails Dollsista esiintyy toisenlainen variaatio Sonic Adventure- pelin Final Egg-kentässä. (vain Sonic, Amy ja E-102 Gamma pääsevät tähän kenttään.) Tails Doll on myös esiintynyt hiljattain Sonic Archie- sarjakuvassa.


text: Chris Thorndyke on Sonic X sarjassa esiintyvä hahmo. Thorndyke asuu rikkaassa talossa, mutta hänen isänsä ja äitinsä ovat paljon liikematkoilla eikä hänellä ole tekemistä kotona. Sonicin kavereidensa kanssa saavuttua Chrisin elämä muuttui täysin. Hänellä on sarjassa tärkeä rooli ja hän yrittää auttaa Sonicia mahdollisimman paljon. Chris pitää toiminnasta ja seikkailuista.


text: Cosmo on kasvia muistuttava olento, joka tulee toiselta planeetalta. Hänet tunnetaan myös nimellä Cosmo the Seedrian. Cosmon tukka on vihreä ja hänen päässään on kaksi kukkaa - hän on myös pukeutunut mekkoon kuten lähes kaikki Sonic-sarjan naispuoliset hahmot. Cosmolla on siskoja, joista yksi tunnetaan nimellä Galaxina, ja heidän äitinsä on nimeltään Hertia (tai Earthia englannin kielisessä 4kids-dubbauksessa). Cosmoa ääninäyttelee Etsuko Kozakura japanilaisessa versiossa ja Amy Birnbaum englannin kielisessä versiossa.


text: Metarex on Cosmon, kuten koko avaruuden pahin vihollinen. Metarex yrittää varastaa planeettojen elämänlähteet (Planet Egg) haltuunsa. Kun planeetta menettää elämänlähteensä, se kuolee. Cosmo esiintyy kahta poikkeusta lukuun ottamatta vain Sonic X:ssä. Cosmon cameo-roolit löytyvät samannimisen sarjakuvan numeroista 5 ja 21.


text: Scratch, Grounder ja Coconuts ovat kolme hauskaa hahmoa, jotka esiintyvät Adventures of Sonic the Hedgehog piirrossarjassa ja Dr. Robotnik’s Mean Bean Machine pulmapelissä. Sarjassa he ovat Tri. Robotnikin luomia apulaisia, jotka yrittävät pyydystää Sonicin tavalla tai toisella mutta häviävät joka kerta. Hahmot perustuvat Sonic the Hedgehog 2-pelissä esiintyvistä samannimisistä Badnik-roboteista. Hahmojen ääninä kuullaan Phil Hayes (Scratch), Garry Chalk (Grounder) ja Ian James Corlett (Coconuts).


text: Decoe, Bocoe ja Bokkun ovat kuvitteellisia hahmoja Sonic X animesarjassa. Kuten Scratch, Grounder ja Coconuts, he toimivat sarjassa tri Eggmanin apulaisina hänen lukuisissa suunnitelmissaan. Decoen japaninkielinen ääninäyttelijä on Ken Yamaguchi ja englanniksi Andrew Randells (joka myös on Bokkuunin englanninkielinen ääninäyttelijä), Bocoen äänet: Bin Shimada (japani), Darren Dustan (englanti). Bokkuunin japankielinen ääni on Yumiko Kobayashi.


text: Scourge the Hedgehog eli Scourge-siili (tunnetaan myös nimillä Evil Sonic ja Anti-Sonic) on paha versio Sonic the Hedgehogista. Scourge on 17-vuotias, 100 senttimetriä pitkä, 35 kilogrammaa painava ja hän on syntynyt Joulusaarella kuten hänen Mobius ulottuvuuden versio. Scourge on muun muassa, itsekäs, ahne ja hänellä on suuri vallanhalu. Scourge oli aluksi aivan Sonicin näköinen siili joka käytti nahkatakkia ja aurinkolaseja. Myöhemmin hän muuttui vihreäksi.


text: Charles Hedgehog on Sonicin Setä, joka esiintyy Sonic-sarjakuvissa. Hän esiintyy myös vanhoissa Sonic animaatioissa kuten, Sonic SATAM-piirrossarjassa ja Sonic Undergroundissa muutamassa jaksossa.


text: Anti-Jules Hedgehog on Scourge the Hedgehogin isä.


text: Mina Mongoose (lempinimiltään Mina-girl, songoose ja songbird) on Archie Comicsin Sonic the Hedgehog -sarjakuvissa esiintyvä kuvitteellinen hahmo. Mina Mongoose esiintyi ensimmäisen kerran Archie Comicsin Sonic the Hedgehog -sarjan numerossa 76, missä hän oli ollut vangittuna ja Sonic pelasti hänet. Hänestä on tullut yksi Archie Comicsin suosituimmista hahmoista. Hän on yksi kolmesta tytöstä, jotka kilpailevat Sonicin huomiosta (toiset ovat prinsessa Sally Acorn ja Amy Rose). Mina on 16-vuotias Isabella Mongoosen ja edesmenneen Arthur Mongoosen tytär. Hän on rakastunut maailman kuuluisimpaan sankariin, mutta on myös sankari omien ansioidensa perusteella. Hän työskentelee laulajana ja lapsenvahtina.


title: Jakob Johan Maexmontan

text: Jakob Johan Maexmontan (13. lokakuuta 1796 Turku – 7. helmikuuta 1884 Bussilan kartano, Piikkiö) oli suomalainen tilanomistaja, tunnettu ajokoirametsästyksen harrastaja sekä metsästysaiheista kirjoittanut kirjailija. Maexmontan toimi 1820-luvun lopulle saakka kauppiaana Turussa mutta ryhtyi sitten maanviljelijäksi. Hän omisti Piikkiön Hepojoen kylässä sijainneen Bussilan kartanon jossa hän järjesti jänisjahteja vierailleen.


title: Jakob Johan Maexmontan

text: Aikalaisten "Suomen metsästyskuninkaaksi" kutsuma Maexmontan piti tarkkaa kirjanpitoa muun muassa omistamistaan ajokoirista, saaliiksi saaduista jäniksistä sekä jahteihin osallistuneista metsästystovereistaan. Vuosina 1850-1865 Maexmontan julkaisi ruotsin kielellä kuusi metsästystä ja aseita käsitellyttä teosta ja lisäksi hän kirjoitti useita metsästysaiheisia artikkeleita suomalaisiin ja ruotsalaisiin lehtiin.


title: Jakob Johan Maexmontan

text: Maexmontanin vanhemmat olivat kauppaneuvos Jakob Johan Maexmontan (1760–1829) ja Margareta Elisabet Roos. Hän oli naimisissa vuodesta 1819 Carolina Sofia Tjäderin kanssa. Heidän poikansa oli jalkaväenkenraali Fridolf Leonard Maexmontan (1821–1901). Fridolf Maexmontanin poika kenraalimajuri Nikolai Maexmontan (1860–1932) toimi Suomen kaartin viimeisenä komentajana ennen kaartin lakkauttamista 1905.


title: Jenova Chen

text: Xinghan Chen, joka tunnetaan myös nimellä Jenova Chen, on videopelien suunnittelija ja thatgamecompany -pelitalon toinen perustaja. Hän on työskennellyt palkintoja voittaneiden "indie-pelien" parissa, kuten "Cloudin", "Flowin" ja "Flowerin". Chen kävi Etelä-Kalifornian yliopiston interaktiivisessa mediadivisioonassa, jossa teki jo töitä nykyistenkin työkavereidensa, Nicholas Clarkin ja Vincent Diamanten kanssa.


title: Medina (täsmennyssivu)

text: Medina voi tarkoittaa seuraavia:


title: Kellee Santiago

text: Kellee Santiago on videopelien suunnittelija ja tuottaja, thatgamecompanyn johtaja sekä toinen sen perustajista. Santiago kävi USC School of Cinema-Television -koulussa ja toimi opiskeluaikoinaan Jenova Chenin luoman "Cloud"-nimisen pelin tuottajana. He perustivat thatgamecompanyn yhdessä vuonna 2006 ja tekivät Sony Computer Entertainmentin kanssa yhteistyösopimuksen kolmesta PlayStation Network-pelistä. Yhtiöstä kehkeytyi nopeasti johtohahmo itsenäiselle pelinkehitykselle. Gamasutra nimesi studion yhtenä vuoden 2008 "20:stä läpimurtokehittäjästä" ja näki Santiagon olleen avainroolissa.


title: Koripallo kesäolympialaisissa 1948

text: Vuoden 1948 kesäolympialaisten koripallo järjestettiin 30. heinäkuuta – 13. elokuuta 1948 Lontoossa. Tämä oli toinen kerta kun koripallo järjestettiin olympialaisissa virallisena lajina. Koripallo järjestettiin ainoastaan miehille. Mukana oli 285 osanottajaa 23 eri maasta.


title: Allan Winge

text: Eric Allan Winge (s. 27. kesäkuuta 1891 Lovö - k. 7. syyskuuta 1975 Tukholma), oli ruotsalainen sotilas.


title: Allan Winge

text: Allan Winge koulutti itsensä upseeriksi Ruotsin armeijassa, ja tuli kuulumaan Dalregementetin upseeristoon. Suomen vapaussodan aikana hän oli Pohjois-Hämen III. pataljoonan päällikkö, ja osallistui taisteluihin Kuhmoisissa, Länkipohjassa, Eräjärvellä, Orivedellä, Vääksyssä, Kangasalla, Lempäälässä ja Tampereella. Hän yleni majuriksi Suomen armeijassa. Hämeenlinnan valtauksen jälkeen hänestä tuli Svenska brigadenin päällikkö 22. huhtikuuta 1918. Hän oli prikaatin viimeinen päällikkö. Tässä virassa hän osallistui Valkeakosken valtaukseen. Elokuussa hän siirtyi Ruotsin armeijaan luutnanttina.


title: Allan Winge

text: Toisen maailmansodan aikana hän otti osaa ruotsalaisten värväämiseen Suomen puolelle Neuvostoliittoa vastaan.


title: Hjalmar Frisell

text: Erik Hjalmar Frisell (27. elokuuta 1880 Stömne bruk, Värmlanti – 27. toukokuuta 1967), oli ruotsalainen sotilas.


title: Hjalmar Frisell

text: Frisell koulutti itsensä tykistön upseeriksi Uppsalassa, mutta joutui reserviin 1910. Hänestä tuli Svenska brigadenin ensimmäinen päällikkö 1918. 28 maaliskuun Tampereen taistelun jälkeen hänet erotettin tehtävästään, ja siirrettiin Wetzerin esikuntaan.


title: Hjalmar Frisell

text: Sodan jälkeen Frisell siirtyi Keniaan, jossa hän asui kymmenen vuoden ajan. Kuolemaansa saakka hän toimi kirjailijana ja keksijänä Ruotsissa.


title: Hjalmar Frisell

text: Hänet on haudattu Norra begravningsplatsenille.


title: Belgian parlamenttivaalit 2010

text: Belgian parlamenttivaalit järjestettiin ennenaikaisesti 13. kesäkuuta 2010.


title: Belgian parlamenttivaalit 2010

text: Belgian edelliset hallitukset olivat olleet epävakaita, pääasiassa flaamien ja valloonien välisisten kieliriitojen takia. Niihin hajosi myös Yves Letermen toinen hallitus vain viiden kuukauden jälkeen. Separatististen Nieuw-Vlaamse Alliantie ja Vlaams Belang -puolueiden, jotka ajavat hollanninkielisen Flanderin itsenäisyyttä Belgiasta, kannatus on noussut.


title: Belgian parlamenttivaalit 2010

text: Vaaleja seurasi puolitoista vuotta pitkät hallitusneuvottelut. Hallituskriisi ratkesi 5. joulukuuta 2011, kun Elio Di Rupo kokosi kuuden puolueen hallituksen.


title: Erik Reichenberg

text: Erik Edvard Hugo Reichenberg (6. tammikuuta 1892 Tukholma – 9. maaliskuuta 1980 Västerås) oli ruotsalainen sotilas ja voimistelutirehtööri.


title: Erik Reichenberg

text: Reichenberg kuului Ruotsissa Taalainmaan rykmenttiin. Hän toimi Suomen vapaustaistelun aikana Svenska brigadenin konekiväärikomppanian päällikkönä. Tampereen valtauksen jälkeen hän oli komentajana rautatieasemassa sijaitsevilla punaisille vangeille.


title: Erik Reichenberg

text: Tämän jälkeen hän osallistui ensimmäiseen maailmansotaan Saksan puolella ja ansaitsi siellä 2. luokan rautaristin.


title: Erik Reichenberg

text: Toisen maailmansodan aikana hän vartioi norjalaisia pakolaisia Ruotsissa.


title: Erik Grafström

text: Erik Frans Michaël Grafström (26. huhtikuuta 1872 Tukholma – 18. heinäkuuta 1952 Falun) oli ruotsalainen eversti, joka osallistui vapaaehtoisena Suomen sisällissotaan vuonna 1918 ja toimi eri tehtävissä valkoisessa armeijassa. Hän oli 1930-luvulla mukana äärioikeistolaisten järjestöjen toiminnassa.


title: Erik Grafström

text: Erik Grafströmin isä oli Ruotsin ylihovisaarnaaja Frithiof Grafström. Hän aloitti sotilasuransa liittymällä vapaaehtoisena Upplannin rykmenttiin vuonna 1889 ja sai aliluutnantin arvon Jönköpingin rykmentissä vuonna 1892. Hän kävi Ruotsin sotakorkeakoulun 1896–1898 ja palveli Ruotsin yleisesikunnassa 1906–1908, minä aikana sai ylennyksen kapteeniksi. Vuonna 1909 Grafström toimi rajakomissaarina, kun Ruotsin ja itsenäistyneen Norjan rajaa merkittiin maastoon Jämtlannissa ja Härjedalenissa. Vuonna 1911 hän hankki lisäkoulutusta Itävalta-Unkarin armeijassa ja palveli vuodesta 1915 majurina Norrbottenin rykmentissä. Toukokuussa 1917 hän komensi pataljoonaa, joka kävi kukistamassa Seittenkaareen saarella puhjenneen aseellisen kapinan.


title: Erik Grafström

text: Suomen sisällissodan puhjettua Grafström liittyi vapaaehtoisena Suomen valkoiseen armeijaan, johon hänet otettiin everstinä. Hänestä tehtiin eversti Karl Wilkmanin komentaman Jämsän ryhmän esikuntapäällikkö. Tampereen valtauksen yhteydessä Wilkman siirrettiin toisaalle ja Grafström sai komentaa hänen joukoistaan erotettua noin 2 000 miehen ryhmää, joka hyökkäsi kaupungin keskustaan etelästä. Yhdessä saksalaisen Eduard Ausfeldin kanssa Grafström saneli antautumisehdot Tampereen punaisille ja hänestä tehtiin tämän jälkeen Tampereen sotilaskomendantti. Sodan lopussa hän toimi vielä Martin Wetzerin komentaman valkoisten Länsiarmeijan esikuntapäällikkönä.


title: Erik Grafström

text: Grafström palasi Ruotsin armeijaan majurina heinäkuussa 1918. Hänet ylennettiin everstiluutnantiksi 1919 ja everstiksi 1924. Hän komensi rykmenttiä Norrbottenissa 1924–1928 ja Kronobergissä 1928–1932. Grafström kutsuttiin uudelleen palvelukseen toisen maailmansodan puhjettua, ja hän toimi vuosina 1939–1942 peräjälkeen Ystadin, Älmhultin ja Kalmarin maanpuolustusalueen päällikkönä.


title: Erik Grafström

text: Grafström osallistui 1930-luvulla äärioikeistolaiseen politiikkaan. Hän perusti eteläisessä Ruotsissa toimineet vapaajoukot, jotka ilmiantoivat epäilyttävinä pidettyjä vasemmistolaisia viranomaisille ja työnantajille. Grafström toimi aktiivina myös Nationella Arbetsförbundet -nimisessä kansallissosialistisessa järjestössä, joka yhdistyi 1934 Sveriges Nationella Förbundin kanssa. Kesäkuussa 1933 hän oli mukana konferenssissa, johon osallistuivat äärioikeistolaiset järjestöt Nationalsocialistiska Förbundet, Riksförbundet Det nya Sverige, Kyrkliga Folkpartiet ja Marsklubben.


title: Erik Grafström

text: Grafströmin kunniaksi on sepitetty pari musiikkiteosta, "Överste E Grafström" (1926) ja "Svensk militärmarsch" ("Marche militaire suedoise").


title: Kelvin (joki)

text: Kelvin on noin 35 kilometriä pitkä joki Skotlannissa Yhdistyneessä kuningaskunnassa. Se on Clyden jälkeen Glasgow'n kaupungin toiseksi merkittävin joki. Kelvin saa alkunsa Dullaturin suolta Kilsythin itäpuolelta ja laskee Clydeen Glasgow'n Yorkhill Basinissa. Se on 35 km pitkä.


title: Kelvin (joki)

text: Joen varrella on ollut paperitehtaita, kemiantehtaita ja väriainetehtaita joiden jätevedet saastuttivat joen pahasti 1900-luvun alkupuolella, niin että siitä kuoli kaikki elämä. Tehtaat lakkautettiin 1950- ja 1960-luvulla, ja vuosikymmenten mittaa joki on puhdistunut, kalat ovat palanneet ja jokivarren metsissä pesii lintuja.


title: Varareservi

text: Varareservi tarkoittaa Suomessa niitä asevelvollisia, jotka eivät ole vakinaisessa palveluksessa eivätkä kuulu reserviin. Varareservin entinen nimi on nostoväki. Varareservi jaetaan kolmeen ryhmään:Palveluskelpoisuus voidaan tarkistaa uudelleen mikäli tarpeellista.


title: Varareservi

text: Kriisin aikana reservistä vapautetuista enemmistö ovat todennäköisesti siviilin työvelvollisia omassa siviilityössään tai osoitettuina sopivaan tehtävään Maanpuolustusvelvollisuuden mukaisesti.


title: Hanna Stenwall

text: Johanna (Hanna) Stenwall (Kiwi) (14. tammikuuta 1860 Siuntio – 16. elokuuta 1938 Nurmijärvi) oli suomalainen ompelija ja runoilija.


title: Hanna Stenwall

text: Hanna Stenwallin isä oli kirjailija Aleksis Kiven vanhempi veli Juhani Stenwall. Hanna Stenwall kävi vuoden verran kansakoulua ja hän työskenteli sitten ompelijana kotikylässään Nurmijärven Palojoella jossa hän asui vanhan isänsä kanssa.


title: Hanna Stenwall

text: Hanna Stenwallin kirjoittamia runoja julkaistiin 1905 "Kanervakukkia"-nimisessä kokoelmassa. Kirjan runot oli jaettu kolmeen ryhmään : "Uskonto ja isänmaa", "Luonto ja elämä" sekä "Lemmen muistoja ja tarinoita". Stenwall omisti runokokoelmansa Aleksis Kiven muistolle. Runoilija J. H. Erkko sekä kokoelman runot toimittanut tohtori A. V. Forsman kirjoittivat kokoelmaan alkulauseen ja runomuotoisen esipuheen.


title: Zvezda (Perm)

text: Zvezda (, ”Tähti”) on Venäjällä Permin aluepiirin pääkaupungissa Permissä ilmestyvä alueellinen sanomalehti.


title: Zvezda (Perm)

text: Lehti on perustettu marraskuussa 1917. Aluksi se ilmestyi nimellä "Proletarskoje znamja" (”Proletariaatin lippu”). Kesäkuussa 1918 se sai nimen "Zvezda" Venäjän sosiaalidemokraattisen työväenpuolueen ensimmäisen laillisen sanomalehden kunniaksi. Neuvostoaikana lehti toimi NKP:n Permin aluekomitean äänenkannattajana. Vuonna 1993 siitä tuli toimituksen julkaisema riippumaton sanomalehti.


title: Zvezda (Perm)

text: Zvezda ilmestyy kolmesti viikossa A2-kokoisena ja 4–6-sivuisena. Päivittäinen painosmäärä on 10 000 ja perjantaisin 35 000 kappaletta. Päälehden lisäksi toimitus julkaisee useita liitteitä sekä viikoittaista talouslehteä "Kapital-weekly".


title: Kisällilaulu

text: Kisällilaulu on päivänpolitiikkaan ja ajankohtaisiin uutistapahtumiin humoristisesti kantaa ottava kansanomainen pilkkalaulu. Kisällilaulujen suosio oli Suomessa suurimmillaan 1950-luvulla ja 1960-luvun alkupuolella.


title: Kisällilaulu

text: Työväenliikkeen pienehköt yhteislaulua harrastaneet ryhmät esittivät kisällilauluja työväen- ja ammattiyhdistysliikkeen iltamissa sekä vaali- ja muissa tilaisuuksissa 1920-luvulta lähtien Ruotsista saatujen esikuvien mukaan. Kisälliryhmissä oli tavallisimmin 4−7 esiintyjää ja yksi ryhmän jäsen säesti laulut yleensä kitaralla tai harmonikalla. Työväenliikkeen kummallakin lohkolla − sosialidemokraattisella ja kommunistisella − kehittyi oma kisällilauluperinteensä; jälkimmäinen otti runsaasti vaikutteita Neuvostoliitosta. Kukin lauluryhmä pyrki sepittämään esittämiensä laulujen sanat itse, mutta joitakin tekstejä tilattiin muilta sanoittajilta. Muiden muassa Reino Helismaa kirjoitti ohjelmanumeroita useille kisälliryhmille. Sävelminä käytettiin tuttuja kansanlauluja ja iskelmiä. Kisällilauluihin kuuluivat erottamattomana osana laulajien tarkoin suunnitellut liikkeet ja eleet esityksen aikana. Laulut ja niihin kuulunut liikehdintä harjoiteltiin huolellisesti ennen niiden esittämistä ja uusia lauluja tehtiin aina, kun Suomessa tai maailmalla tapahtui jotakin merkittävää. Taitavasti laaditut ja esitetyt kisällilaulut olivat työväen iltamien vetonauloja ja vaikuttivat yleisöön tehokkaammin kuin palopuheet. Koska kisällilaulut olivat tiiviisti sidoksissa ilmestymisaikansa tapahtumiin, useimmat niistä ovat jääneet unohduksiin.


title: Kisällilaulu

text: Kisällilauluja esittäneitä, 1950- ja 1960-luvuilla toimineita lauluryhmiä olivat mm. taustaltaan kansandemokraattinen "Hiilipojat" sekä sosialidemokraattiset "Kulosaaren Kisällittäret", "Tapanilan Kisällit" ja "Valkeakosken Masit". Viimeksi mainitun ryhmän tunnetuin laulu lienee ollut Reino Helismaan erään kansanlaulun sävelmään kirjoittama "Vihtori Torolainen". Sen aiheena oli V. J. Sukselaisen syrjäyttäminen Maalaisliiton puheenjohtajan paikalta ja Johannes Virolaisen valinta hänen seuraajakseen vuonna 1964. Kisälliryhmien määrä oli suurimmillaan 1950-luvun alussa, jolloin niitä oli toiminnassa liki 700. Puolet lauluryhmistä toimi sosialidemokraattien ja toinen puoli kommunistien keskuudessa.


title: Kisällilaulu

text: Kisällilaulut syrjäytyivät nousevan vasemmistoradikalismin myötä syntyneiden protestilaulujen tieltä 1960-luvun puolivälin aikoihin. Samoihin vuosiin ajoittui myös iltamakulttuurin hiipuminen television yleistymisen myötä. Työväenmusiikkia tutkineen Pekka Gronowin mukaan kisällilaulut olivat jo 1960-luvun lopulla miltei kuollut musiikin laji useimpien lauluryhmien lopetettua esiintymisensä.


title: Kisällilaulu

text: Scandia-Musiikki julkaisi sosialidemokraattien piirissä sepitettyjä kisällilauluja sisältävän LP-levyn "Kisällilauluja" vuonna 1970.


title: Konalan ala-aste

text: Konalan ala-aste on peruskoulu joka sijaitsee Helsingin Konalassa Riihipellonkujalla.


title: Konalan ala-aste

text: Riihipellonkuja 2:n koulurakennus vihittiin käyttöön keväällä 1981, ja Hilatie 1:n koulurakennus vihittiin käyttöön 20.9.1990. Hilatien koulu suljettiin 24.4.2012 kosteus- ja homevaurioiden vuoksi.


title: Konalan ala-aste

text: Konalan ala-asteen ensimmäinen rehtori oli Anita Seppälä.


title: Nagware

text: Nagware, begware, annoyware ja nagscreen (suom. muistuttelijaohjelma) tarkoittavat maksullista ohjelmaa, josta on saatavilla ilmainen kokeiluversio, joka muistuttaa jatkuvasti maksullisesta rekisteröinnistä. Nagware on sharewaren alatyyppi. Muistutteleminen tapahtuu yleensä näyttämällä käyttäjälle muistutusikkuna ohjelman käynnistyessä tai tietyin väliajoin ohjelmaa käytettäessä. Muistutusikkunat voivat usein ilmestyä häiritsevään paikkaan näyttöä. Jotkut ohjelmat pitävät ikkunaa auki tietyn ajan, niin että käyttäjä joutuu odottamaan.


title: Nagware

text: Muistutusten tavoite on yleensä saada käyttäjä ärsyyntymään ja ostamaan maksullinen versio tai tekemään maksullinen rekisteröinti päästäkseen niistä eroon. Toisaalta ärsyyntynyt käyttäjä saattaa vaihtaa myös kilpailevaan ohjelmistoon.


title: Mounir Zeghdoud

text: Mounir Zeghdoud (s. 18. marraskuuta 1970 Constantine) on algerialainen entinen jalkapalloilija. Puolustajana pelannut Zeghdoud edusti Algerian maajoukkuetta vuosien 1998, 2000 ja 2002 Afrikan kisoissa. Hän vietti koko uransa Algeriassa, jossa Zeghdoud voitti muun muassa Algerian mestaruuden, sekä Algerian cupin.


title: Ufan laakio

text: Ufan laakio () on ylänkö Ufa-joen valuma-alueella Baškortostanissa sekä osittain Permin aluepiirissä ja Sverdlovskin alueella. Lännessä se yhtyy Itä-Euroopan tasankoon. Laakio on muodostunut kalkkikivestä, kipsistä ja muista sedimenttilajeista. Alueella on paljon karstimuodostumia.


title: Agent Steel

text: Agent Steel on yhdysvaltalainen speed metal/thrash metal -yhtye, jonka perustivat laulaja John Cyriis ja rumpali Chuck Profus vuonna 1984.


title: Agent Steel

text: Agent Steel toimi yhtäjaksoisesti vuoteen 1988 saakka, jolloin yhtyeen laulaja John Cyriis lopetti yhtyeessä. Yhtye oli siihen mennessä julkaissut kaksi albumia sekä yhden EP:n. Yhtye tunnettiin laulaja John Cyriin korkeaoktaavisesta laulusta sekä heavy metalissa varsin epätavallisista sanoituksista, jotka käsittelivät mm. ufoja sekä salaliittoteorioita.


title: Agent Steel

text: Yhtye teki paluun vuonna 1998 uuden laulajan Bruce Hallin kanssa ja he julkaisivat albumin "Omega Conspiracy" (1999). Hall erosi Cyriistä käyttämällä puhtaan laulun lisäksi myös karheampaa vokalisointia. Hänen laulukorkeutensa ei myöskään yltänyt aivan Cyriin tasolle. Musiikki oli myös muuttunut tällä levyllä speed metallista enemmän thrash metallin suuntaan. Vuonna 2001 yhtyeen perustajajäsen Chuck Profus joutui jättämään yhtyeen käsivamman takia. Hänet korvasi Rigo Amezcua. Tällä kokoonpanolla he julkaisivat vielä albumit "Order Of The Illuminati" (2003) sekä "Alienigma" (2007).


title: Agent Steel

text: Huhtikuussa 2010 laulaja Bruce Hall ilmoitti jättävänsä yhtyeen. Hän kertoi että koki usein soittavansa pelkässä "cover-yhtyeessä" sillä hän ei mielestään kyennyt täyttämään John Cyriin paikkaa yhtyeessä. Toukokuussa yhtye julkaisi kotisivuillaan tiedotteen, jossa se kertoo alkuperäisen laulajan John Cyriin paluusta yhtyeen laulajaksi. Tällä hetkellä yhtye on tekemässä kuudetta studioalbumiaan.


title: Agent Steel

text: 18.-19. syyskuuta 2010 yhtye soitti kaksi keikkaa Japanissa. Tämä oli ensimmäinen kerta yli kahteenkymmeneen vuoteen, kun John Cyriis esiintyi yhtyeessä.


title: Agent Steel

text: Tällä hetkellä yhtyeen tilanne on epäselvä. Vaikuttaa siltä että John Cyriis olisi jälleen jättänyt yhtyeen. Yhtye on esiintynyt jonkin verran nimellä Masters of Metal, laulajanaan joko Rick Mythiasin tai James Riviera. Toukokuussa 2011 he julkaisivat Rickin kanssa tehdyn kappaleen nimeltä "Tomb of Ra". Esittäjäksi mainitaan "Masters of Metal/Agents of Steel. Elokuussa 2011 yhtyeen pitkäaikainen nokkamies Juan Garcia selvensi haastattelussa että jos he esiintyvät John Cyriin kanssa, he käyttävät nimeä Agent Steel. Jos taas laulajana on Rick tai joku muu, niin silloin se on Masters of Metal.


title: Agent Steel

text:
Tilannetta hämmentää entisestään, että Cyriis on eräässä haastattelussa ja toisen yhtyeensä S.E.T.I.:n kotisivuilla väittänyt omistavansa oikeudet Agent Steelin nimeen ja että S.E.T.I. on jatkumoa Agent Steelin perinnölle. 6. joulukuuta 2011 jälkeen S.E.T.I.:n kotisivuilla on ollut teksti "Agent Steel is now S.E.T.I." Cyriis on myös keikkaillut S.E.T.I.:n kanssa soittaen Agent Steelin kappaleita.
Joulukuussa 2011 Agent Steel oli jälleen aktiivinen, joskin Cyriin ja muun yhtyeen välillä oli jotain riitoja.
Maaliskuussa 2012 ilmoitettiin että Masters of Metallilla soittava kokoonpano on nauhoittamassa albumia. Ei ole vielä tiedossa julkaistaanko albumi Agent Steelin vai Masters of Metallin nimellä.


title: Agent Steel

text: Laulajat


title: Agent Steel

text: Kitaristit


title: Agent Steel

text: Basistit


title: Agent Steel

text: Rumpalit


title: Kelvin (täsmennyssivu)

text: Kelvin voi tarkoittaa seuraavia:


title: No Logo

text: No Logo: tähtäimessä brändivaltiaat on kanadalaisen kirjailijan Naomi Kleinin kirjoittama teos. Sen julkaisi alun perin Knopf Canada -niminen kanadalainen yhtiö tammikuussa 2000. Kirja ilmestyi pian WTO:ta vastaan Seattlessa pidettyjen mielenosoitusten jälkeen. Kirja käsittelee globaalisaatiokriittisiä liikkeitä sekä suuria yhtiöitä, joiden tuotteet valmistetaan halvalla kehitysmaissa. No Logo on tähän mennessä käännetty 28 kielelle ja sitä on painettu yhteensä yli miljoona kappaletta.


title: No Logo

text: "No Logo" voitti ilmestymisensä jälkeen kaksi suurta palkintoa; kanadalaisen "National Business Book Awardin" sekä ranskalaisen "Prix Médiationsin".


title: No Logo

text:
Kirja on jaettu neljään osaan; "ei tilaa", "ei vaihtoehtoja", "ei töitä" sekä "ei logoa". Jokainen osa on jaettu edelleen pienempiin lukuihin.
Luku 1 Uusi brändien maailma käsittelee brändien syntymistä 1800-luvun lopussa, mainonnan merkityksestä brändeille sekä mm. Marlboroperjantain jälkeisistä tapahtumista.


title: No Logo

text: Luku 2 Brändi levittäytyy käsittelee eri brändien mainonnan leviämisestä kaduille, rakennusten seiniin ja julkisiin kulkuneuvoihin. Luku kertoo kuinka suuret yritykset alkoivat järjestää omia tapahtumiaan ja muita oheistuotteita pelkkien muiden tapahtumien sponsoroinnin sijaan. Lisäksi Klein käsittelee luvussa erityisesti Niken ja koripalloilija Michael Jordanin välistä mainossuhdetta.


title: No Logo

text: Luku 3 Muutetaan kaikki, hei! kertoo 90-luvun alussa tapahtuneesta muutoksesta, jolloin suuret yhtiöt alkoivat markkinoida tuotteitaan nuorisolle. Luku käsittelee uuden kohderyhmän tuomaa utta ammattikuntaa, "coolin nuuskijoita", joiden tehtävänä oli tarkkailla nuoria ja saada selville mikä heidän mielestään olisi muodikasta, jotta suuret brändit saattoivat valmistaa myyviä tuotteita. Lisäksi luvussa kerrotaan uusista markkinointikeinoista, joihin kuuluvat mm. nuorison värvääminen jonkin tuotteen kehumiseen.


title: No Logo

text: Luku 4 Brändit hotkaisevat opetuslaitoksen käsittelee sitä, kuinka eri yritykset tekevät oppilaitosten kanssa sopimuksia, joissa koulut saavat rahaa tai opetusvälineitä ja niiden tulee taas markkinoida eri tuotteita opiskelijoille; sopimuksiin kuuluvat esimerkiksi erilaiset seinämainokset ja yritysten järjestämät luennot.


title: No Logo

text: Luku 5 Kyllä patriarkaattia nyt pelottaa käsittelee brändien 80- ja 90-luvuilla alkanutta tapaa mainostaa tuotteitaan seksuaalivähemmistömyönteisesti.


title: No Logo

text: Luku 6 Brändipommitusta käsittelee eri kauppaketjujen tapaa köyhdyttää muiden yritysten liiketoimintaa avaamalla toimipisteitä niin lähelle toisiaan, ettei pienemmille yrityksille jää mitään mahdollisuuksia kilpailla suuren kauppaketjun halpojen hintojen kanssa.


title: No Logo

text: Luku 7 Fuusiota ja synergia käsittelee suurten yritysten tapaa ostaa muiden alojen yrityksiä saadakseen maksimoitua yrityksen voitot. Lisäksi luku käsittelee erilaisia täysin mainontaa varten rakennettuja kyliä ja lomakeskuksia.


title: No Logo

text: Luku 8 Yritysten sensuuri käsittelee sitä, kuinka suuret kauppaketjut voivat kaupan imagon takia esimerkiksi estää lähes kokonaan jonkin elokuvan tai CD-levyn levityksen. Tämän lisäksi Klein käsittelee luvussa yritysten tapaa haastaa vähänkin niiden tavaramerkkejä käyttäviä pikkuyrityksiä- ja ihmisiä oikeuteen ja voittaa tapaukset lakimiesjoukon avulla.


title: No Logo

text: Luku 9 Hylätty tehdas kertoo suurten brändimerkkien tehtaiden siirtämisestä halpatyövoimalle kehitysmaihin ja säästettyjen rahojen käyttämisestä brändin imagon parantamiseen. Lisäksi Klein kritisoi luvussa voimakkaasti suurten yritysten tehtaiden siirtämistä aina kaikkein halvimpaan kehitysmaahan.


title: No Logo

text: Luku 10 Tilapäistyön uhka käsittelee yritysten päätöksiä irtisanoa vakituisia työntekijöitä ja palkata tilalle halvemmalla määräaikaisia.


title: No Logo

text: Luku 11 Katkeruus kytee kertoo nuorten uudesta tavasta olla täysin luottamatta yrityksiin.


title: No Logo

text: Luku 12 Kulttuurihäirintä käsittelee anti-mainontaa ja nuorisoryhmien tapoja sotkea ja uudelleenmuotoilla yritysten mainoskylttejä sekä hakkeroida näiden sivustoja mainonnan estämiseksi.


title: No Logo

text: Luku 13 Kadunvaltaukset käsittelee Britanniassa toimivan Reclaim the Streets -järjestön kadunvaltaustempauksia, joilla yritetään saada kadut "takaisin ihmisille".


title: Moussa Saïb

text: Moussa Saïb (s. 5. maaliskuuta 1969 Théniet El Haâd) on algerialainen jalkapallovalmentaja ja entinen jalkapalloilija.


title: Moussa Saïb

text: Keskikentällä pelannut Saïb edusti Algerian maajoukkuetta vuosien 1998 ja 2000 Afrikan kisoissa. Hän pelasi uransa aikana useissa eurooppalaisissa seuroissa, kuten Auxerressa, Valenciassa, Tottenhamissa ja Monacossa.


title: Moussa Saïb

text: Saïb palkittiin Algerian Kultaisella pallolla vuonna 2004.


title: Moussa Saïb

text: Pelaajauransa jälkeen Saïb on toiminut valmentajana. Hän valmensi menestyksekkäästi JS Kabylieta, jonka hän johdatti Algerian mestariksi vuonna 2008.


title: Cory Monteith

text: Cory Allan Michael Monteith (11. toukokuuta 1982 Calgary, Alberta, Kanada – 13. heinäkuuta 2013 Vancouver, Brittiläinen Kolumbia, Kanada) oli kanadalainen näyttelijä ja laulaja, joka tunnettiin parhaiten Finn Hudsonin roolista Foxin televisiosarjassa "Glee". Hän näytteli lisäksi elokuvassa "Monte Carlo" vuonna 2011.


title: Cory Monteith

text: Monteith seurusteli Glee-vastanäyttelijänsä Lea Michelen kanssa. Michele näyttelee sarjassa Monteithin roolihahmon Finn Hudsonin tyttöystävää Rachel Berryä.


title: Cory Monteith

text: Monteith löydettiin kuolleena hotellihuoneestaan Vancouverissa lauantaina 13. heinäkuuta 2013. Kuolinsyyksi todettiin alkoholin ja heroiinin yhdistelmän yliannostus. Tapauksessa ei viranomaisten mukaan ollut viitteitä itsemurhasta, ja kuolema todettiin onnettomuudeksi.


title: Cory Monteith

text: Monteithin tiedetään taistelleen vakavaa päihderiippuvuutta vastaan yli vuosikymmenen. Hän oli ollut avoin asiasta ja kertonut käyttäneensä päihteitä 13-vuotiaasta asti, ja hän joutui vieroitukseen ensimmäisen kerran jo 19-vuotiaana. Viime aikoina ennen kuolemaansa Monteith oli kuitenkin vaikuttanut hyväkuntoiselta ja hän oli hakeutunut vapaaehtoisesti vieroitukseen saadakseen elämänsä takaisin raiteilleen. Viimeksi hän oli ollut hoidossa huhtikuussa 2013.


title: Kierinki

text: Kierinki on Aapa-Lapin seudun vanha maatalouskylä Sodankylässä. Pinta-alaa kylällä on noin 800 hehtaaria. Kylä on maisemallisesti yhtenäinen ja sopusointuinen kokonaisuus. Maatalous on kylän pääelinkeino, ja poronhoito onkin merkittävä sivuansioiden lähde. Kieringin kylä poikkeaa tavanomaisista Lapin kylistä rakennustyyliltään. Tilojen päärakennukset ovat kookkaita ja kauniisti koristeltuja. Rakennukset ovat vuorattuja ja useimmiten vaaleiksi maalattuja. Ikkunat ovat moniruutuisia, tosin monissa taloissa ne on muutettu yksi- tai kaksijakoisiksi. Kieringissä on myös toiminut peruskoulu ja baari, jotka ovat jo sittemmin loppuneet. Kylässä on toiminnassa oleva kauppa, joka toimii myös baarina ja kaupalla on myös bensa-asema.


title: Kierinki

text: Kierinki on myös kulttuurilomakohde. Pääosa asutuksesta ja viljelysmaista sijoittuu Riipijoen varrella sijaitsevan kummun rinteille. Kylän tapahtumat kokoavat väkeä kautta Lapin kesäisille Teatterifestivaaleille tai Maalaismarkkinoille. Kylän palveluihin kuuluu kyläkauppa, taksipalvelut, majoitusta lomaosakkeissa, tilausravintola, ohjelmapalveluita ja kulttuuria, kaikki kauniissa maalaismiljöössä.


title: Trimerisaatio

text: Kemiassa trimerisaatio tarkoittaa kemiallista reaktiota, jossa kolme samanlaista molekyyliä yhdistyy trimeeriksi. Kemiallisia yhdisteitä, jotka helposti muodostavat trimereitä, ovat alifaattiset isosyanaatti-ryhmän sisältävät yhdisteet varhaisessa polymerointi-prosessissa.


title: Trimerisaatio

text: Katalyytin kanssa metyyli-isosyanaatti muodostaa trimeerin ""Trimetyyli-isosyanouraatti"".


title: Trimerisaatio

text: Esimerkiksi rauta voi toimia katalyyttinä. Koska trimeerin muodostuminen on eksotermistä (298 kaloria /MIC-gramma), reaktio voi johtaa nopeasti MIC:n voimakkaaseen kiehumiseen. Tämän vuoksi MIC:iä ei voi säilyttää teräsastioissa.


title: Trimerisaatio

text: Asetyleenin trimerisaatio bentseeniksi:


title: Luettelo Suomen merialueen suurimmista saarista

text: Tämä on luettelo Suomen merialueiden sadasta suurimmasta saaresta.


title: Riippuvat ja riippumattomat muuttujat

text: Termejä riippuva ja riippumaton muuttuja käytetään hieman eri tavoin matematiikassa, tilastotieteessä ja kokeellisessa psykologiassa.


title: Riippuvat ja riippumattomat muuttujat

text: Matematiikassa voidaan esimerkiksi määritellä muuttuja "y" muuttujan "x" funktiona kaavalla formula_1. Tällöin muuttuja "x" on "riippumaton" (sille voidaan antaa erilaisia arvoja) ja muuttuja "y" on "riippuva" (sen arvo määräytyy "x":n arvon perusteella).


title: Riippuvat ja riippumattomat muuttujat

text: Usein riippuu sopimuksesta tai katsantokannasta, mitkä muuttujat ovat riippuvia ja mitkä riippumattomia. Esimerkiksi kaavan formula_2 (tai formula_3 tai formula_4) voidaan sanoa määrittävän (riippuvan) muuttujan "y" (riippumattoman) muuttujan "x" funktiona, mutta asian voidaan myös sanoa olevan päinvastoin.


title: Riippuvat ja riippumattomat muuttujat

text: Tilastotieteessä ja kokeellisissa ja havainnollisissa tieteissä näitä termejä käytetään aavistuksen eri tavalla kuin matematiikassa.


title: Riippuvat ja riippumattomat muuttujat

text: Niissä usein selitetään yhden muuttujan vaihteluita toisten muuttujien vaihtelun avulla, esimerkiksi havainnoidaan, miten pitkälti kunkin suomalaisen paino selittyy hänen pituudellaan (tai pituudellaan ja sukupuolellaan). Tuloksena voi olla esimerkiksi malli: formula_5, missä "y" on henkilön paino kiloina, "x" on pituus sentteinä ja formula_6 kuvaa muiden tekijöiden vaikutusta. Muuttujaa "v" voi siis pitää joko satunnaistekijänä tai sitten muiden tekijöiden yhteisvaikutuksena. On olemassa monia menetelmiä, joilla voidaan löytää eri muuttujien välisiä yhteyksiä.


title: Riippuvat ja riippumattomat muuttujat

text: Tuossa esimerkissä "y" on riippuva eli selitettävä muuttuja ja "x" on riippumaton eli selittävä muuttuja. Yhtä hyvin voitaisiin tutkia sitä, miten pituus selittyy painolla, jolloin roolit olisivat päinvastoin.


title: Riippuvat ja riippumattomat muuttujat

text: Riippuva muuttuja, selitettävä muuttuja, tulosmuuttuja ja vastemuuttuja (sekä selitetty, mitattu, havaittu ja kokeellinen muuttuja) voivat olla toistensa synonyymejä, samoin riippumaton muuttuja, selittävä muuttuja, ennustemuuttuja, selittäjä (sekä ennustava muuttuja ja kontrolloitu muuttuja) voivat olla toistensa synonyymejä.


title: Riippuvat ja riippumattomat muuttujat

text: Kokeellisessa psykologiassa riippuva muuttuja on se asia, jota tutkija tutkii. Tämä voi olla vaikkapa havainnon tarkkuus, tarkkaavaisuuden suuntaaminen tai muistin toiminta. Riippumaton muuttuja on se, jota tutkija säätelee. Tämä voi olla esimerkiksi kuvion väri, kirjaimen näkyvyys tai muistitehtävän vaikeus.


title: Panda seikkailee

text: Panda seikkailee () on palkittu japanilainen lastenelokuva vuodelta 1973. Elokuva dubattiin suomeksi Film & Cartoon Finland Oy:ssä vuonna 1997.


title: Panda seikkailee

text: Karhujen valtakunnassa syntyy pieni pandakarhu, jonka on määrä tulla kuninkaaksi äitinsä jälkeen. Pandan on opittava kokeita. Viimeisenä hän yrittää kiivetä vesiputousta pitkin, mutta epäonnistuu. Koska hän ei selviä kokeesta, hänen on lähdettävä maailmalle oppimaan uusia asioita ja kasvamaan aikuiseksi. Panda siepataan sirkukseen, jossa hän tapaa kauniin pandatytön. Sirkusteltta syttyy palamaan, mutta eläimet pääsevät pois. Pandan äidin pois vallasta heittää yrittää Iso Paha Karhu. Panda ehtii uusien ystävien kanssa ajoissa pelastamaan Karhukuningattaren, Pandan äidin. Panda taistelee Pahaa Karhua vastaan ja lopulta pudottaa Karhun alas vesiputoukselta.


title: Panda seikkailee

text: Yoshiko Ohta – Ronron


title: Panda seikkailee

text: Eiko Masuyama – Tonchi


title: Panda seikkailee

text: Keiko Yamamoto – Queen


title: Panda seikkailee

text: Michiko Hirai – Fifi


title: Panda seikkailee

text: Michiko Nomura – Pinchi


title: Panda seikkailee

text: Ichirô Nagai – Tiger


title: Panda seikkailee

text: Jouji Yanami – Senior


title: Panda seikkailee

text: Kousei Tomita – Demon


title: Panda seikkailee

text: Masako Nozawa – Jumbo


title: Dragan Mrđa

text: Dragan Mrđa (; s. 23. tammikuuta 1984 Vršac, Jugoslavia) on serbialainen jalkapalloilija. Hän edustaa sveitsiläistä Sionia ja on pelipaikaltaan hyökkääjä.


title: Dragan Mrđa

text: Mrđa pelasi vuodet 2001–2005 kasvattajaseurassaan Crvena Zvezdassa, joista kaudet 2003–2004 ja 2004–2005 lainalla Jedinstvo Ubissa. Vuonna 2005 hän siirtyi belgialaisseura Lierseen. Tammikuussa 2006 Mrđa siirtyi loppukauden kestävällä lainasopimuksella Zulte Waregemiin.


title: Dragan Mrđa

text: Vuonna 2008 hän teki sopimuksen Vojvodinan kanssa, johon hän siirtyi venäläisestä Himkistä. Heti tulostaan lähtien hän kuului avauskokoonpanoon ja nousi hieman myöhemmin myös joukkueen kapteeniksi.


title: Dragan Mrđa

text: Mrđa sai ensimmäiset kutsunsa Serbian maajoukkueeseen vuonna 2008 ystävyysotteluihin Bulgariaa ja Itävaltaa vastaan. Mrđa teki ensimmäiset kaksi maaliaan maajoukkueessa 7. huhtikuuta 2010 pelatussa ystävyysottelussa Japania vastaan.


title: Feldman

text: Feldman voi viitata seuraaviin henkilöihin:


title: Viidakkoviikarit

text: Viidakkoviikarit ("Jungle Cubs") on Disneyn lastenpiirrossarja. Sarja perustuu Disneyn "Viidakkokirjaan". Tässä sarjassa Baloo, Bagheera, Louie ja Shere Khan näyttävät, että osasivat pitää hauskaa myös ennen kuin tapasivat Mowglin. Sarjassa hahmot ovat pentuja. Suomeksi sarjaa on käännetty ensimmäiset kolme jaksoa. Sarjan tunnuslaulun esittää Kai Lind.


title: Köydenveto olympialaisissa

text: Köydenveto on järjestetty olympialaisissa viisi kertaa, viimeisen kerran kesäolympialaisissa 1920. Köydenveto tunnettiin jo antiikin Kreikassa, vaikkakaan ei ollut tuolloin osana Olympian kisojen ohjelmaa. Olympialajiksi se tuli ensimmäisissä nykyaikaisissa olympialaisissa, vuosina 1900–1920.


title: Köydenveto olympialaisissa

text: Ensimmäisen kerran köydenvedossa kilpailtiin toisissa olympialaisissa, vuonna 1900. Ensimmäisissä nykyaikaisissa olympialaisissa laji ei vielä ollut mukana. Köydenveto järjestettiin ainoastaan miehille. Köydenvetokilpailu koostui kahdesta kahdeksanmiehisestä joukkueesta, jotka pyrkivät vetämään vastapuolen joukkuetta kuusi jalkaa. Ottelu kesti viisi minuuttia, ja mikäli tähän mennessä kumpikaan joukkue ei ollut onnistunut tässä, pidemmälle vetänyt joukkue julistettiin voittajaksi.


title: Köydenveto olympialaisissa

text: Parhaiten menestynyt maa on Iso-Britannia kahdella kullallaan ja hopeallaan ja yhdellä pronssillaan.


title: Neptuniitti

text: Neptuniitti (KNaLi(Fe,Mn)TiSiO) on harvinainen mineraali, jota voi löytyä intermediaarisista syväkivistä, kuten nefeliinisyeniiteistä ja sen pegmatiiteista. Sitä löytyy myös serpentiniiteistä yhdessä benitoiitin ja natroliitin kanssa. Neptuniittia esiintyy Yhdysvalloissa, Irlannissa, Venäjällä, Grönlannissa ja Kanadassa.


title: Köydenveto kesäolympialaisissa 1900

text: Vuoden 1900 kesäolympialaisten köydenveto järjestettiin 16. heinäkuuta 1900 Pariisissa. Tämä oli ensimmäinen kerta kun köydenveto oli mukana olympialaisten ohjelmassa. Laji oli ainoastaan miehille. Joukkueita oli kaksi; Ranskan joukkue ja sekajoukkue, jossa oli mukana tanskalaisia ja ruotsalaisia urheilijoita. Yhdysvaltain joukkueen piti myös osallistua, mutta se perui osallistumisensa aikatauluriitojen vuoksi. Voittajajoukkueen piti voittaa kaksi ottelua kolmesta. Sekajoukkue voitti kaksi ensimmäistä ottelua voittaen samalla kultaa köydenvedosta.


title: Rudyard Kiplingin Viidakkokirja

text: Rudyard Kiplingin Viidakkokirja on vuonna 1994 ensi-iltansa saanut elokuva. Elokuvan on ohjannut Stephen Sommers, ja se pohjautuu vuonna 1967 tehtyyn elokuvaan "Viidakkokirja".


title: Rudyard Kiplingin Viidakkokirja

text: Viidakon eläimet kasvattavat Mowglin, kun Shere Khan-tiikeri on tappanut tämän isän. Myöhemmin Mowgli tapaa lapsuudenystävänsä, brittiupseerin tyttären Kittyn, joka vie Mowglin ihmisten ilmoille. Kittyn sulhanen etsii kuitenkin viidakosta kulta-aarretta.


title: Liturginen liike

text: Liturgiseksi liikkeeksi kutsutaan roomalaiskatolisessa kirkossa syntynyttä ja protestanttisiin kirkkoihin levinnyttä sekä ortodoksiseen kirkkoon vaikuttanutta uudistusliikettä, joka syntyi ja vaikutti 1900-luvulla. Liturgisen liikkeen päämääränä oli palauttaa seurakunnan aktiivinen osallistuminen liturgiaan ja ehtoollisen sakramentin vastaanottamiseen. Liikkeen näkemykset ovat lähentäneet katolista messua ja protestanttisia jumalanpalveluksia toisiinsa ja se on myöhemmin sulautunut osaksi ekumeenista liikettä.


title: Liturginen liike

text: Liturgisen liikkeen mielenkiinnon kohteena ovat keskiaikaisen messun sijasta olleet antiikin ajan ehtoollisliturgiat ja niiden vietto. Tähän ovat liittyneet mm. roomalaista messukaanonia varhaisemmat eukaristiset rukoukset, messun kansankielisyys ja vietto versus populum, ts. alttarin takaa. Roomalaiskatolisessa kirkossa liikkeen keskuksia alkuaan olivat erityisesti eräät benediktiiniluostarit.


title: Liturginen liike

text: Luterilaisissa kirkoissa liturginen liike on vaikuttanut ensin paljolti korkeakirkollisen liikkeen yhteydessä, mutta usein myös selkeän itsenäisesti sen ulkopuolella. Edellisestä esimerkkeinä Suomessa ovat olleet Sanct Henrikskretsen ja Turun Liturgiset veljet. Korkeakirkollisesta liikkeestä erillään liturginen liike on välillisesti ollut osittain vaikuttamassa esimerkiksi Tuomasmessuun. Liikkeen vaikutus näkyy yleisesti ehtoollisen vieton ja hetkipalvelusten yleistymisessä, liturgisten vaatteiden uudelleen käyttöön ottamisessa ja rinnakkaisissa jumalanpalvelusuudistuksissa eri maissa.


title: Liturginen liike

text: Ortodoksisessa kirkossa näkyvimpiä liturgisen liikkeen kannattajia on Pyhän Vladimirin Seminaarin pappi ja opettaja Alexander Schmemann, jonka opetuksilla ja kirjoituksilla oli vaikutusta kirkkokansan ehtoolliseen osallistumiseen. Muita liturgisen liikkeen tuojia ortodoksisessa kirkossa ovat 1900-luvun ortodoksiteologit isä Georges Floronsky, John S. Romanides, Vladimir Lossky ja John Meyendorff.


title: Liturginen liike

text: Roomalaiskatolisessa kirkossa liturgisen liikkeen käsityksiä on alettu arvioida osittain uudelleen, mikä näkyy esimerkiksi tridentiinisen messun vieton helpottumisena.


title: Tietojohtaminen

text: Tietojohtaminen on tieteenala, joka tutkii erilaisia tekniikoita ja käytäntöjä, joiden mukaan tietoa hallinnoidaan, analysoidaan ja hyödynnetään organisaatiossa ja sen toiminnassa. Se on 1990-luvulla syntynyt ala, joka tarkastelee organisaatioissa olevan tiedon hyödyntämistä osana niiden toimintaa. Ala alkoi kehittyä tietoyhteiskuntakehityksen myötä. Suurissa organisaatioissa havaittiin olevan runsaasti asiantuntijaosaamista, henkistä pääomaa ja eksplisiittistä informaatiota, jonka tehokas hyödyntäminen koettiin haasteelliseksi. Toisaalta tieto- ja viestintäteknologian kehityksen myötä em. asioiden hallintaan alkoi syntyä uudenlaisia työkaluja. Lisäksi tarvittiin tietoa johtamisen käytännöistä, joilla näihin haasteisiin ja mahdollisuuksiin voitaisiin käytännössä tarttua.


title: Tietojohtaminen

text: Tietojohtamiselle ei ole vakiintunut vielä mitään tiettyä täsmällistä määritelmää. Kyse onkin oikeastaan enemmän osaamisalueesta, näkökulmasta tai kattokäsitteestä, jonka alle voidaan sijoittaa monia kapeampia substanssialueita. Näistä tunnetuin lienee "knowledge management, tietämyksenhallinta", jonka jotkut mieltävät samaksi asiaksi tietojohtamisen kanssa. Tietämyksenhallinnan fokus on kuitenkin pääasiassa olemassa olevan tiedon jakamisessa asiantuntijoiden kesken, ja tämän ohella organisaatioissa on paljon muitakin haasteita. "Liiketoimintatiedonhallinta (business intelligence)" tarjoaa keinoja organisaation toimintaympäristössä (esim. teknologian tai markkinoiden kehitys) ja sen omissa järjestelmissä olevan informaation seurantaan ja analysointiin päätöksenteon tueksi. "Aineettoman pääoman johtaminen (intellectual capital management)" auttaa strategista johtoa tunnistamaan organisaation tärkeimmät aineettomat resurssit (mm. osaamiset, kumppanuudet) ja kehittämään niitä kohti strategisia tavoitteita. Näiden esimerkkien lisäksi on olemassa vielä muitakin näkökulmia tiedon hyödyntämiseen liiketoiminnassa, kuten sen muuttaminen uusiksi ideoiksi ja innovaatioiksi. Tätä tutkimushaaraa kutsutaan myös innovaatiojohtamiseksi ("innovation management").


title: Tietojohtaminen

text: Eräs keskeinen tietojohtamisen näkökulma liittyy yritysten "tietohallintoon". Tähän alueeseen kuuluu yrityksen käyttämien tietojärjestelmien ja ohjelmistojen hallinta ja kehittäminen tukemaan liiketoiminnallisia tavoitteita.


title: Tietojohtaminen

text: "Tietojohtaminen muodostaa tutkimuksellisen viiteryhmän, joka muiden johtamistieteiden tavoin tarkastelee erilaisten organisaatioiden (yritysten, julkisen sektorin organisaatioiden sekä muiden instituutioiden ja järjestelmien) toimintaan, johtamiseen ja kehittämiseen liittyviä ilmiöitä.


title: Tietojohtaminen

text:
Tietojohtamisen lisäarvo muihin johtamistieteisiin syntyy informaatioon ja tietoon liittyvien resurssien, prosessien ja teknologioiden roolien ymmärtämisestä organisaation toiminnassa. Lisäksi tietojohtamisen tutkimus tuottaa käsitteitä, malleja ja menetelmiä, joilla organisaatioiden toimintaa voidaan edellä mainitusta näkökulmasta käytännössä analysoida ja kehittää."
Käytännössä ja teoriassa on useita eri lähestymistapoja tietojohtamiseen:


title: Tietojohtaminen

text: Tietojohtaminen on oppiaine tai koulutusala, jota opetetaan monissa yliopistoissa. Esimerkiksi Tampereen teknillisessä yliopistossa TTY on tietojohtamisen koulutusohjelma. Oppiaineena tietojohtaminen sijoittuu johtamistieteiden ja tietotekniikan väliin. Myös Lappeenrannan teknillisessä yliopistossa ja Aalto-yliopistossa on tarjolla tietojohtamisen opetusta. Tampereen ammattikorkeakoulussa on kaksi vaihtoehtoista tietojohtamisen virtuaalikurssia, "Tietojohtaminen ja muutoksen hallinta" ja "Innovaatiot ja muutoksen hallinta".


title: Tietojohtaminen

text: Tietojohtamisen tutkimus on maailmalla aktiivista. Terminä tietojohtaminen on hieman ongelmallinen, eikä esimerkiksi englannin kielestä löydy sille suoraa vastinetta (termi on samalla tapaa laaja kattokäsite kuin esimerkiksi tuotantotalous, joka koostuu monista aloista). Tietojohtamisen kansainvälinen tutkimus hajaantuu tutkimussuunntauksiin, joita ovat mm. informaation hallinta (information management), tietämyksen hallinta (knowledge management), aineeton pääoma ja sen johtaminen (intellectual capital, intellectual capital management) ja liiketoimintatiedon hallinta (business intelligence) . Näille kaikille on omia kansainvälisiä konferenssejaan ja tieteellisiä lehtiä. Näiden erikoisalojen lisäksi tietojohtamisen tutkimusta tehdään osana esimerkiksi strategisen johtamisen, laskentatoimen, henkilöstöjohtamisen, markkinnoinnin, tietotekniikan tai tietojärjestelmätieteen tutkimusta, eräänä näkökulmana.


title: Tietojohtaminen

text:
Alvesson, M. 2004. Knowledge Work and Knowledge-Intensive Firms. Oxford University Press. USA.
Choo, C. W., 1998. Knowing organization: how organizations use information to construct meaning, create knowledge and make decisions. New York. Oxford University Press.
Davenport, T. H. & Prusak, L., 1998. Working Knowledge. Boston. Harvard Business School.
Grönroos, Mauri, 2004. The Dynamics of Knowledge and Networks, Transatlanta
Laihonen, H., Hannula, M., Helander, N., Ilvonen, I., Jussila, J., Kukko, M., Kärkkäinen, H., Lönnqvist, A., Myllärniemi, J., Pekkola, S., Virtanen, P., Vuori, V. & Yliniemi, T. (2013) Tietojohtaminen, Juvenes Print. Tampere.
Newell, S., Robertson, M., Scarbrough, H., Swan, J., 2007. Managing Knowledge Work and Innovation. Palgrave Macmillan.
Nonaka, I. & Takeuchi, H., 1995. The knowledge-creating company: how Japanese companies create the dynamics of innovation. New York. Oxford University Press.
Ståhle, P. & Grönroos, M., 1999. Knowledge management tietopääoma yrityksen kilpailutekijänä. Helsinki. WSOY.


title: Köydenveto kesäolympialaisissa 1904

text:
Vuoden 1904 kesäolympialaisten köydenveto järjestettiin 31. elokuuta – 1. syyskuuta 1904 St. Louisissa Francis Fieldin stadionilla. Tämä oli toinen kerta, kun köydenveto oli mukana olympialaisten ohjelmassa. Laji oli ainoastaan miehille. Lajiin osallistui 30 osanottajaa neljästä eri maasta. Joukkueita oli kuusi. Yhdysvaltalaiset joukkueet voittivat kaikki mitalit.
 Puolivälierät
Loppuottelu
Loppuottelun häviäjäjoukkueen olisi ollut määrä pelata hopeaottelu hopeamitalivälierän voittajaa vastaan, mutta newyorkilaisjoukkue ei osallistunut otteluun, jolloin St.Louisin ykkösjoukkue sai hopeamitalit ja kakkosjoukkue pronssimitalit.


title: 951 Gaspra

text: 951 Gaspra on päävyöhykkeen asteroidi, eli pikkuplaneetta joka kiertää Aurinkoa Marsin ja Jupiterin välisellä asteroidivyöhykkeellä. Gaspran löysi Grigori Neujmin vuonna 1916. Nimensä asteroidi sai terveyskylpylän Gaspran mukaan.. Ennen nimeämistään kohde tunnettiin tunnuksella 1916 Σ45. Gasprasta tuli ensimmäinen läheltä kuvattu pikkuplaneetta, kun Jupiterin luokse matkannut Galileo-luotain lensi sen ohi 29. lokakuuta vuonna 1991. Gaspran uskotaan olevan törmäyksessä suuremmasta kohteesta irronnut kappale.


title: Köydenveto kesäolympialaisissa 1908

text: Vuoden 1908 kesäolympialaisten köydenveto järjestettiin 17. – 18. heinäkuuta 1908 Lontoossa White City Stadiumilla. Tämä oli kolmas kerta kun köydenveto oli mukana olympialaisten ohjelmassa. Laji oli ainoastaan miehille. Lajiin osallistui 40 osanottajaa kolmesta eri maasta. Joukkueita oli viisi. Brittiläiset joukkueet voittivat kaikki mitalit. Yhdysvaltain joukkue protestoi väitettyään voittajajoukkueen jalkineiden olleen "jättimäisiä ja niin painavia, että jo niiden maasta irti nostaminen vaati suuren vaivan".


title: Köydenveto kesäolympialaisissa 1912

text: Vuoden 1912 kesäolympialaisten köydenveto järjestettiin 8. heinäkuuta 1912 Tukholmassa Tukholman olympiastadionilla. Tämä oli neljäs kerta kun köydenveto oli mukana olympialaisten ohjelmassa. Laji oli ainoastaan miehille. Lajiin osallistui 16 osanottajaa kahdesta eri maasta. Mukana oli ainoastaan kaksi joukkuetta. Alun perin kilpailuun osallistui viisi joukkuetta, mutta Luxemburg, Böömi ja Itävalta luopuivat tapahtumasta, jolloin köydevetokilpailussa käytiin vain yksi ottelu. Siinä isäntämaa Ruotsi voitti Iso-Britannian joukkueen. Ottelussa Ruotsia edusti Tukholman poliisin ja Iso-Britanniaa Lontoon Cityn poliisin joukkue.


title: Köydenveto kesäolympialaisissa 1920

text: Vuoden 1920 kesäolympialaisten köydenveto järjestettiin 17. – 18. elokuuta 1920 Antwerpenissä Antwerpenin olympiastadionilla. Tämä oli viides ja toistaiseksi viimeinen kerta kun köydenveto oli mukana olympialaisten ohjelmassa. Laji oli ainoastaan miehille. Lajiin osallistui 40 osanottajaa viidestä eri maasta.


title: Afganistanin poliisi

text: Afganistanin poliisi (, ) koostuu 97 000 poliisista, joista naisia on noin 500. Poliisilta puuttuvat kaikki länsimaisen poliisin henkirikoksen tutkinnassa käytettävät perustyökalut, kuten DNA-tutkimus, nauhurit. Maaseudulla poliisiasemilla ei ole sähköä. Työ kuuluu Afganistanin vaarallisimpiin ammatteihin, eikä poliisiin luoteta. Poliisin palkka on noin 80 dollaria kuussa.


title: Afganistanin poliisi

text: Afganistanin polisiit ovat usein luku- ja kirjoitustaidottomia, huumeriippuvaisia ja lahjottavia. Suurella osalla ei ole minkäänlaista koulutusta. Tutkinta perustuu rikospaikalla tehtyyn haastatteluun ja huhuihin. Aikaa tutkintaan on kolme päivää.


title: Afganistanin poliisi

text: Poliisin toimintaa ollaan jälleenrakentamassa, ja poliiseja koulutetaan ulkomailla, muun muassa Suomessa on ollut koulutettavia EUPOLin ja Kriisinhallintakeskuksen koulutuksessa.


title: Moonlight

text: Moonlight on yhdysvaltalainen Ron Koslowin ja Trevor Munson luoma vampyyrisarja. Sen esittäminen alkoi yhdysvalloissa CBS:n kanavalla 28. syyskuuta 2007. Sarja on voittanut People’s Choice– ja Saturn–palkinnot.


title: Moonlight

text: CBS vahvisti toukokuussa 2008 lopettavansa sarjan ensimmäiseen kauteen. Kesäkuussa 2008 James Hibberd sanoi ettei ole onnistunut myymään sarjaa toiselle kanavalle, mikä tarkoittaa sarjan loppua.


title: Moonlight

text: Moonlight sijoittuu nykyhetken Los Angelesiin, viileään suurkaupunkiin, jossa aitoja vampyyreitä ja muita verenimijöitä on vaikea erottaa toisistaan.


title: Moonlight

text: Pääosassa on yksityisetsivä Mick St. John (Alex O’Loughlin), joka tahtoo pitää sisällään uinuvan vampyyrin hallinnassaan. Mick haluaa käyttää energiaansa ihmisten auttamiseen, ei toisten hyväksikäyttöön tai tappamiseen.


title: Moonlight

text: Vain muutama tietää Mickin salaisuuden, heidän joukossaan toinen vampyyri, upporikas riskisijoittaja Josef (Jason Dohring), joka ei kärsi inhimillisistä heikkouksista.


title: Moonlight

text: Los Angelesissa vaikuttavat pimeät voimat, jotka pitävät Mickin varpaillaan ja täystyöllistettynä. Joku tappaa nuoria naisia ja merkit viittaavat vampyyriin, mutta Mick ei usko niin yksinkertaiseen ratkaisuun.


title: Moonlight

text: Kuolemantapauksia penkoo myös tutkiva nettitoimittaja Beth (Sophia Myles), johon Mick tahtomattaan rakastuu. He ovat kohdanneet aikaisemminkin – Beth ei vain muista sitä. Kun Mick rakastuu, ongelmat vain pahenevat: kuinka paljastaa toiselle demoninen puolensa?


title: Moonlight

text: Alkutuotantovaiheessa sarjan nimenä oli "Twilight".


title: Moonlight

text: Sarjan tuotanto keskeytettiin käsikirjoittajien lakon ajaksi vuosien 2007–2008 aikana.


title: Siphiwe Tshabalala

text: Lawrence Siphiwe Tshabalala (s. 25. syyskuuta 1984 Soweto, Etelä-Afrikka) on eteläafrikkalainen jalkapalloilija, joka edustaa Etelä-Afrikan pääsarjassa pelaava Kaizer Chiefsia.


title: Siphiwe Tshabalala

text: Tshabalala on aikaisemmin edustanut Alexandra Unitedia ja Free State Starsia. Hän on myös pelannut Etelä-Afrikan maajoukkueessa vuodesta 2006 lähtien ja teki maansa avausmaalin vuoden 2010 MM-kisoissa.


title: Isosveitsinpaimenkoira

text: Isosveitsinpaimenkoira ("Grosser Schweizer Sennenhund") on sveitsiläinen koirarotu, nimensä mukaisesti sveitsinpaimenkoirista kookkain. Rodun alkuperäinen käyttötarkoitus oli toimia vahti- ja vetokoirana, mutta nykyisin se on lähinnä seura-, suojelu- ja perhekoira.


title: Isosveitsinpaimenkoira

text: Isosveitsinpaimenkoira on kolmivärinen, vankka, vahvaluustoinen ja lihaksikas koira. Koostaan ja painostaan huolimatta se on silti kestävä ja liikkuvainen. Sukupuoleen liittyvät erot uroksen ja nartun välillä ovat selvät.


title: Isosveitsinpaimenkoira

text: ”Isosveitsinpaimenkoiran turkki ei ehkä ole niin kaunis kuin bernin pitkä, kiiltävä turkki, mutta grosse on arkipäiviä eikä sunnuntaita varten. Ja onhan viikossa edelleenkin kuusi arkipäivää ja vain yksi sunnuntai.” (Moritz Magron)


title: Isosveitsinpaimenkoira

text: Rotu on sveitsinpaimenkoirista rauhallisin, vaikka alkuaikojen yksilöillä lienee ollut nykyistä enemmän temperamenttia. Se on varma, reipas, valpas, kohtuullisen temperamenttinen ja peloton jokapäiväisissä tilanteissa. Se on tuttuja ihmisiä kohtaan ystävällinen ja perheenjäsenilleen uskollinen, ja se käyttäytyy itsevarmasti vieraiden läsnä ollessa. Itsenäisenä koirana isosveitsinpaimenkoira ei pidä kytkettynä olemisesta eikä se sovellu tarhakoiraksikaan, vaan se on parhaimmillaan omiensa parissa: uskollisena, ystävällisenä perheenjäsenenä


title: Isosveitsinpaimenkoira

text: Sveitsin Kennelklubin (SKG) 25-vuotisjuhlanäyttelyssä vuonna 1908 kaksi ”lyhytkarvaista berninpaimenkoiraa” tuotiin ensimmäisen kerran professori A. Heimin arvosteltavaksi. Tämä huomattava sveitsinpaimenkoirien kehittäjä tunnisti esitetyissä koirissa vanhan, sukupuuttoon kuolleeksi luullun suuren paimenkoiran tai teurastajankoiran.


title: Isosveitsinpaimenkoira

text: Sen esi-isät olivat levinneet laajalti Keski-Eurooppaan ”teurastajan- eli lihakauppiaan koirina”, ja niistä oli kehitetty suojelu-, veto- ja karjanajokoiria. SKG tunnusti rodun merkitsemällä sen vuonna 1909 sveitsiläiseen koirakantakirjaan isonasveitsinpaimenkoirana.


title: Isosveitsinpaimenkoira

text: Vasta 1939 FCI julkaisi ensimmäisen rotumääritelmän. Nykyisin myös muissa Euroopan maissa kasvatetaan isojasveitsinpaimenkoiria rodun rauhallisen ja tasaisen luonteen vuoksi, ja niitä arvostetaan etenkin perhekoirina.


title: Isosveitsinpaimenkoira

text: Vuoden 2008 lopussa Suomessa oli rekisteröity 56 rodun edustajaa ja uusia rekisteröintejä tehtiin neljä kappaletta vuonna 2008.


title: Isosveitsinpaimenkoira

text: Grossejen perinnöllisistä sairauksista olkanivelien osteokondroosi on ongelmallisin, kuitenkaan lonkkanivelen dysplasiaa täysin unohtamatta. Myös epilepsiaa esiintyy grosseilla jonkin verran.


title: Isosveitsinpaimenkoira

text: Monissa maissa jalostukseen käytettävillä on jo kuvauspakko, mutta varmista silti, että molemmilla pentuevanhemmilla on viralliset kuvaustulokset. Epilepsian suhteen kannattaa välttää sellaisen pennun hankkimista, jolla on paljon samansukuisia esivanhempia.


title: Antonio Chimenti

text: Antonio Chimenti (s. 30. kesäkuuta 1970 Bari) on italialainen entinen jalkapallomaalivahti. Hän edusti urallaan muun muassa AS Romaa, Lecceä, Juventusta ja Cagliaria.


title: Matthew Booth

text: Matthew Booth (s. 14. maaliskuuta 1977 Fish Hoek, Kapkaupunki) on eteläafrikkalainen jalkapalloilija, pelipaikaltaan puolustaja. Hän pelaa Mamelodi Sundownsin joukkueessa Etelä-Afrikan pääsarjassa Premier Soccer Leaguessa. Hän on myös pelannut Etelä-Afrikan maajoukkueessa vuodesta 1999 lähtien.


title: Matthew Booth

text: Booth teki debyyttinsä Etelä-Afrikan maajoukkueessa helmikuussa 1999 Botswanaa vastaan. Hän on toistaiseksi pelannut 29 maaottelua, ja tehnyt yhden maalin. Pituutensa vuoksi häntä pidetään yhtenä tärkeimmistä pelaajista joukkueessaan.


title: Matthew Booth

text: Booth osallistui olympialaisiin vuonna 2000. Hän oli myös mukana MM-kisoissa 2010.


title: Matthew Booth

text: Vuodesta 2006 lähtien Booth on ollut naimisissa kansainvälisen mallin Sonia Bonneventian kanssa. Heillä on kaksi poikaa, Nathan Katlego ja Noah Neo.


title: Matthew Booth

text: Booth on voittanut paikan eteläafrikkalaisten fanien sydämiin. Aina kun hän koskettaa palloa, katsomo huutaa hänen nimeään, mikä voi helposti kuulostaa buuaamiselta.


title: Katson sineen taivaan

text: Katson sineen taivaan on Katri Helenan esittämä musiikkikappale, joka sisältyy myös artistin samannimiselle albumille. Kappaleen on säveltänyt Matti "Fredi" Siitonen ja sanoittanut Vexi Salmi.


title: Katson sineen taivaan

text: Laulu edusti Suomea vuoden 1979 Eurovision laulukilpailussa, jossa se sijoittui sijalle 14. Pisteitä sille kertyi 38, korkeimpana Sveitsin antamat 8 pistettä.


title: Katson sineen taivaan

text: Silloisessa suomalaislehdistössä kappaletta verrattiin pari vuotta aiempaan euroviisuvoittajaan ”L’Oiseau et l’enfant”, jonka Katri-Helena oli levyttänyt suomeksi sanatarkalla käännösnimellä ”Lintu ja lapsi”. Toisaalta siinä kuultiin ”tavallista suomalaista nyyhkyä” ja ”suomalaishengellistä loppunousua”. Hengellisyyteen ja virsimäisyyteen viitattiin myös laulun rukousta muistuttavan sanoituksen osalta. Kristillisen symboliikan ohella laulussa on havaittu myös isänmaallisia mielleyhtymiä sinisine väreineen.


title: Katson sineen taivaan

text: Kappaleessa on kuultu vahvoja yhtäläisyyksiä myös César Cuin sävellykseen pianopreludi op. 64 nro 2 e-molli.


title: Tsepo Masilela

text: Peter Tsepo Masilela (s. 5. toukokuuta 1985 Mpumalanga) on eteläafrikkalainen jalkapalloilija, joka edustaa kotimaansa pääsarjan Kaizer Chiefsiä.


title: Tsepo Masilela

text: Masilela pelasi vuodet 2003–2007 kotimaansa pääsarjassa, jossa hän edusti Hellenicia ja Benoni Premier Unitedia. 31. elokuuta 2007 Masilela siirtyi Israeliin Maccabi Haifaan, jossa hän voitti kaudella 2008–2009 Israelin mestaruuden. Kauden 2011–2012 Masilela pelasi lainalla espanjalaisessa Getafessa, josta hän siirtyi kaudeksi 2012–2013 takaisin kotimaansa pääsarjaan, seuranaan tällä kertaa Kaizer Chiefs.


title: Ain’t My Bitch

text: Ain’t My Bitch on yhdysvaltalaisen heavy metal -yhtye Metallican kappale ja promo-single yhtyeen albumilta "Load". Kappaleen ovat säveltäneet James Hetfield sekä Lars Ulrich. Kappale nousi Yhdysvalloissa Hot Mainstream Rock Tracks -listan sijalle 15.


title: Mauricio Victorino

text: Mauricio Bernardo Victorino Dansilio (s. 11. lokakuuta 1982 Montevideo, Uruguay) on uruguaylainen jalkapalloilija. 180 senttimetriä pitkän Victorinon pelipaikka on puolustaja. Hän on edustanut vuodesta 2011 brasilialaista Cruzeiro Esporte Clubea. Victorino on edustanut ammattilaisurallaan myös Plaza Coloniaa ja Nacionalia kotimaassaan sekä meksikolaista Veracruzia ja chileläistä Universidad de Chileä. Uruguayn A-maajoukkueessa hän pelasi ensimmäisen ottelunsa vuonna 2006. Hänet valittiin mukaan 2010 MM-kisoihin.


title: Nicolás Lodeiro

text: Marcelo Nicolás Lodeiro Benítez (s. 21. maaliskuuta 1989 Paysandú, Uruguay) on uruguaylainen jalkapalloilija. 173 senttimetriä pitkän Lodeiron pelipaikka on laitalinkki tai hyökkäävä keskikenttäpelaaja. Hän edustaa alankomaalaista Ajaxia.


title: Nicolás Lodeiro

text: Lodeiro siirtyi Ajaxiin tammikuussa 2010 kotimaastaan, Nacionalin joukkueesta. Hän allekirjoitti puolentoista vuoden sopimuksen, johon sisältyy optio kahdesta vuodesta. Uruguayn A-maajoukkueessa Lodeiro pelasi ensimmäistä kertaa vuonna 2009. Hänet valittiin mukaan 2010 MM-kisoihin. Ensimmäisessä MM-kisaottelussaan Ranskaa vastaan vaihdosta kentälle tullut Lodeiro ajettiin ulos kahden varoituksen myötä.


title: Jari Hirsimäki -palkinto

text: Jari Hirsimäki -palkinto on Suomen Jääkiekkoliiton vuosittain jakama palkinto, joka annetaan sille Mestiksen pelaajalle, jolla on runkosarjan jälkeen kaikkein paras plus-miinus-tilasto. Palkinto on myönnetty kaudesta 1987–1988 alkaen ja ensimmäinen palkinnon saaja oli HPK:n Vesa Karjalainen. Syksyllä 2010 palkinto nimettiin Jari Hirsimäen mukaan.


title: Jari Hirsimäki -palkinto

text: Yhden kauden tehotilastoennätystä pitää nimissään Ässien Arto Heiskanen tehotilastolla +90 I-divisioonan kaudella 1989–1990. Mestiksen ajan tehotilastoennätys on TuTon Pasi Järvisellä teholukemalla +46 kaudelta 2007–2008.


title: Yoann Langlet

text: Yoann-Jean-Noël Langlet (s. 25. joulukuuta 1982 Le Port, Réunion) on ranskalais-mauritanialainen jalkapalloilija, pelipaikaltaan keskikenttäpelaaja. Hän edustaa kreikkalaista Thrasývoulos Fylísta.


title: Yoann Langlet

text: Langlet pelasi kolme kautta Bordeaux'in reserveissä, josta hän siirtyi pelaamaan ammattilaiseksi Stade Lavalloisiin. Sittemmin Langlet siirtyi sveitsiin, jossa hän edusti vuosien 2003-2007 aikana Sionia, Baulmesia ja Vaduzia. Langlet kävi pelaamassa yhden kauden Libyassa, kunnes palasi takaisin Sveitsiin kaudella 2008-2009.


title: Yoann Langlet

text: Vuodesta 2009 lähtien Langlet on pelannut Kreikassa, jossa hän on edustanut Ionikosia ja Thrasývoulos Fylísta.


title: Yoann Langlet

text: Hän on pelannut myös Mauritanian maajoukkueessa vuodesta 2003 lähtien.


title: Lucas Thwala

text: Lucas Bongane Thwala (s. 19. lokakuuta 1981 Nelspruit, Etelä-Afrikka) on eteläafrikkalainen jalkapalloilija, pelipaikaltaan vasen puolustaja tai keskuspuolustaja. Hän on edustanut koko ammattilaisuransa ajan Premier Soccer Leaguessa pelaavaa Orlando Piratesia. Hänet valittiin Etelä-Afrikan vuoden pelaajaksi 2009.


title: Lucas Thwala

text: Thwala pelasi ensimmäisen maaottelunsa Etelä-Afrikan maajoukkueessa 2005. Hän on mukana MM-kilpailuissa 2010.


title: Fritz-kollin pornoretket

text: Fritz-kollin pornoretket (tunnetaan Suomessa myös rinnakkaisnimellä "Fritzin yhdeksän elämää", alkuperäiseltä nimeltä "The Nine Lives of Fritz the Cat") on yhdysvaltalainen, animaattori Robert Taylorin vuonna 1974 ohjaama aikuisille suunnattu animaatioelokuva. Elokuva on jatko-osa vuonna 1972 ilmestyneelle, Ralph Bakshin ohjaamalle elokuvalle "Fritz – kova kolli". Elokuva tehtiin vuoden 1974 Cannesin elokuvajuhlille. Elokuva oli samalla ensimmäinen animaatioelokuva, joka otti osaa tapahtumaan.


title: Fritz-kollin pornoretket

text: Elokuva perustuu Robert Crumbin luomaan sarjakuvahahmoon Fritz-kissaan.


title: Fritz-kollin pornoretket

text: Elokuva sai ensi-iltansa Yhdysvalloissa kesäkuussa 1974. Suomessa elokuva sai ensi-iltansa huhtikuussa 1975 elokuvateatteri Bio-Biossa. Suomen televisiossa elokuva on esitetty maaliskuussa 1993 Yle TV1:llä.


title: Fritz-kollin pornoretket

text:
Eletään 1970-lukua. Fritz on naimisissa oleva, räväkkä, riemukas ja hyvin seksuaalinen kissa, joka asustaa vaimonsa ja poikansa kanssa. Hän elää sosiaaliavustuksella. Vaimon nalkuttaessa hänelle, hän uppoutuu omaan maailmaan ja fantasioi, millaista elämä olisi toisin.
Ensimmäisessä fantasiatarinassa hän kävelee kadulla ja tapaa Puerto Ricosta kotoisin olevansa tuttavansa Juanin. Fritz pieraisee hänen edessään, josta Juan ei pidä. He keskustelevat Juanin siskosta. Keskustelu siirtyy Fritzin omaan siskoon, ja kohtaus siirtyy taloon, jossa Fritz istuu oman siskonsa kanssa sohvalla, samalla polttaen kannabista. Fritz työntää siskonsa suuhun kannabissavukkeen, minkä seurauksena hän alkaa nähdä hallusinaatioita. Samaan aikaan talon ulkopuolella kaksi varista suunnittelevat murtoa kotiin, mutta jäävät katsomaan, mitä Fritz ja siskonsa tekevät olohuoneessa. Kannabiksen vaikutuksen alaisina he alkavat harrastamaan seksiä. Jonkin ajan päästä isä saapuu, ja näkee tilanteen. Hän tappaa Fritzin ampumalla haulikolla. Murtoa suunnittelevat varikset päättävätkin jättää murron toiseen kertaan. Fritz palaa takaisin todellisuuteen, jossa hänen vaimonsa edelleen nalkuttaa.
Hän uppoutuu jälleen omaan maailmaan ja näkee toisessa fantasiatarinassa kadulla kodittoman alkoholistin, joka väittää olevansa jumala. Tarina siirtyy toisen maailmansodan aikaiseen Natsi-Saksaan. Fritz on harrastamassa seksiä komentavan upseerin vaimon ja tyttären kanssa. Komentavan upseerin saapuessa paikalle ase kädessä, hän pakenee ja päätyy yllättäen Adolf Hitlerin avustajaksi. Hitler tilittää Fritzille ongelmistaan ja kertoo muun muassa haaveilevansa balettitanssijan urasta. Tarinan lopussa Hitler kuolee jäätyään Yhdysvaltain armeijan panssarivaunun alle. Panssarivaunun kuljettaja ampuu Fritziä takapuoleen.


title: Fritz-kollin pornoretket

text: Seuraavassa tarinassa Fritz on myymässä käytettyä kondomia viinakauppiaalle. Viinakauppias yrittää saada selville, kenen kanssa Fritz on harrastanut seksiä käyttäessään kondomia. Fritz kertoo harrastaneensa seksiä viinakauppiaan vaimon kanssa, mistä viinakauppias raivostuu totaalisesti, uhaten tappaa Fritzin. Kadulla Fritz tapaa Lenny-nimisen porsaan, jolle hän kertoo ajastaan 1930-luvulla. Siitä seuraa montaasi, joka koostuu vanhoista filmipätkistä ja animaatiosta.


title: Fritz-kollin pornoretket

text:
Seuraavassa tarinassa Fritz saapuu juutalaisen Morris-nimisen henkilön pitämään sotilastarvikekauppaan. Fritz yrittää myydä Morrisille WC-istuinta, jota tämä ei halua ottaa vastaan. Morris syö samalla suuren määrän suolakurkkuja, joka aiheuttaa hänelle ripulin. Morris leppyy ja ottaakin WC-istuimen vastaan ja samalla antaa Fritzille avaruuskypärän. Myöhemmin NASA palkkaa Fritzin avaruuslentäjäksi Marsiin. Odottaessa avaruussukkulan lähtemistä, Fritz päätyy harrastamaan seksiä tummaihoisen naistoimittajan kanssa. Sukkula pääsee matkaan, mutta räjähtää avaruudessa välittömästi.
Seuraavassa tarinassa Yhdysvaltain osavaltio New Jersey on erillinen valtio muusta maasta. Valtio on nimetty "Uudeksi Afrikaksi", ja sen väestö koostuu tummaihoisista. Henry Kissinger pyytää Fritziä välittämään kirjeen New Jerseyyn. New Jerseyssä Fritz toteaa maan kärsivän rikollisuudesta, väkivallasta ja korruptiosta. Fritz saapuu maan presidentin virka-asuntoon Black Houseen () (viittaa Valkoiseen taloon). Ylipresidentti Jackson ja kenraali Jones keskustelevat presidentin suosion laskusta. Varapuheenjohtaja ehdottaa, että tekisivät lavastetun murhan, että kenraalin suosio tulevissa presidentinvaaleissa kasvaisi. Presidentti ei suostu tähän ja loppujen lopuksi kenraali päättääkin ampua presidentin kuoliaaksi aseellaan. Varapuheenjohtaja pyytää Fritziä presidentin työhuoneeseen ja perässä tulee kansalaisia, jotka tahtovat päästä keskustelemaan presidentin kanssa. He näkevät kuolleen presidentin ja kenraali syyttää Fritziä kuolemasta, koska hän on ainoa "valkoihoinen" maassa. New Jerseyn neuvosto julistaa sodan Yhdysvalloille, jonka New Jersey myös voittaa. Presidentin murhasta ja rikoksista Uutta Afrikkaa vastaan, Fritz saa kuolemanrangaistuksen.


title: Fritz-kollin pornoretket

text: Viimeisessä tarinassa Fritz löytää itsensä New Yorkin viemäreistä. Hän tapaa viemärissä intialaisen gurun ja homoseksuaalisen Luciferin.


title: Fritz-kollin pornoretket

text:
Lopulta Fritzin herätessä vaimolla tulee mitta täyteen ja hän heittää Fritzin pois asunnosta. Lopussa Fritz huokaisee ja toteaa "Tämä on pahin elämäni, joka minulla koskaan ollut".
Elokuva sai ensiesityksen aikana huonon vastaanoton elokuvakriitikoilta. Muun muassa Rotten Tomatoes-sivustolla elokuva on saanut 43 %:n kannatuksen. Brittiläinen Times Out-elokuvalehti on arvostellut elokuvaa "valitettavan kömpelöksi".


title: Fortunate Son

text: Fortunate Son on yhdysvaltalaisen Creedence Clearwater Revival -yhtyeen kappale marraskuussa 1969 julkaistulta albumilta "Willy and the Poor Boys". Singlenä se oli julkaistu jo saman vuoden syyskuussa kappaleen ”Down on the Corner” kanssa. Tyylillisesti ”Fortunate Son” on suoraviivainen rock-kappale ja se sijoittui Yhdysvaltain Billboard-listalla sijalle 14. Australiassa sijoitus oli toinen, tosin sijoitus laskettiin yhdessä singlen toisen puolen ”Down on the Corner” kanssa.


title: Fortunate Son

text: Yhtyeen laulaja-kitaristi John Fogerty kirjoitti kappaleen noin 20 minuutissa. Hän kirjoitti kappaleen sanoituksen protestiksi sille seikalle, että Vietnamin sotaan lähetettävistä amerikkalaisjoukoista suuri osa oli työväenluokkaisesta taustasta, samalla kun rikkaiden ja poliittikkojen jälkikasvut, tässä tilanteessa onnenpojat, näyttivät usein asemansa vuoksi välttävän palvelukseenastumisen.


title: Fortunate Son

text: CCR pääsi esittämään kappaleen Ed Sullivan Show -televisiohjelmaan, koska tuottajat eivät tajunneet sen olevan protestilaulu.


title: Fortunate Son

text: Cover-version kappaleesta ovat tehneet muun muassa U2, Bruce Springsteen ja Kid Rock. Suomeksi kappaleen esitti nimellä ”Onnenpoika” Kari Peitsamo Revival CCR-käännöksiä sisältävällä albumillaan "Jokivarren jytäorkesteri" (1982).


title: Simon Kjær

text: Simon Kjær (s. 26. maaliskuuta 1989 Horsens, Tanska) on tanskalainen jalkapalloilija joka on pelipaikaltaan keskuspuolustaja. Hän edustaa Espanjan Primera Divisiónissa pelaavaa Sevillaa. Tämän lisäksi hän kuuluu Tanskan jalkapallomaajoukkueeseen.


title: Simon Kjær

text: Kjær aloitti uransa kotikaupunkinsa Horsensin lähiseurasta Lund IF:stä, josta hän siirtyi vuonna 2004 Midtjyllandin junioreihin. Hänet valittiin Ranskassa huhtikuussa 2006 pelatun nuorisoturnauksen parhaaksi pelaajaksi, jonka jälkeen joukkue hylkäsi tarjouksia hänestä muun muassa Lilleltä. Hän teki ensiesiintymisensä edustusjoukkueessa kesäkuun 2006 harjoitusotteluissa, ja reilu puoli vuotta myöhemmin tammikuussa 2007 hänet nostettiin edustusjoukkueen kokoonpanoon. Elokuussa 2007 Kjær kävi Real Madridin testeissä, jotka menivät hänen osaltaan hyvin, mutta Midtjylland hylkäsi madridilaisseuran tekemän tarjouksen. Seuraavassa kuussa hän teki viisivuotisen jatkosopimuksen joukkueen kanssa.


title: Simon Kjær

text: Ensiesiintymisensä maan pääsarjassa hän teki 30. syyskuuta 2007 ottelussa Aarhus GF:tä vastaan. Hän pelasi kauden ensimmäisellä puoliskolla neljässä ottelussa. Lokakuussa 2007 hänestä ilmoittivat olevansa kiinnostuneita englantilaisseurat Middlesbrough ja Chelsea. Helmikuussa 2008 hän teki viisivuotisen sopimuksen italialaisseura Palermon kanssa, joka astui voimaan tulevana kesänä. Palermo maksoi hänestä 4 miljoonan euron siirtokorvauksen. Hän pelasi loppukauden aikana Tanskassa 15 ottelua, joka teki lopulta koko kauden ottelumääräksi 19.


title: Simon Kjær

text: Heinäkuussa 2008 Kjær liittyi Italian pääsarjaseura Palermoon. Hän teki ensiesiintymisensä joukkueessa 26. lokakuuta 2008 ottelussa Fiorentinaa vastaan. Hänen peliesitystään kehuttiin, vaikkakin joukkue hävisi ottelun numeroin 3–1. Ensimmäisen maalinsa joukkueessa hän teki kolmannessa esiintymisessään 2. marraskuuta 2008 Chievoa vastaan. Hän pelasi lopulta ensimmäisen kautensa aikana 27 ottelua ja teki niissä kolme maalia.


title: Simon Kjær

text: Seuraavaksi kaudeksi 2009–2010 hän nousi vakituisesti avauskokoonpanoon ja muodosti yhdessä Cesare Bovon kanssa vahvan keskuspuolustajaparin. Hän teki kaksi maalia kauden ensimmäisen puoliskon aikana ja pelasi yhteensä 35 ottelua koko kaudella.


title: Simon Kjær

text: 8. heinäkuuta 2010 Palermo ilmoitti kaupanneensa hänet saksalaisseura Wolfsburgiin. Kaudeksi 2011–2012 hän siirtyi lainasopimuksella italialaisseura Romaan.


title: Simon Kjær

text: 5. heinäkuuta 2013 Kjær siirtyi nelivuotisella sopimuksella ranskalaisseura Lilleen.


title: Simon Kjær

text: Kjær sai kutsun Tanskan maajoukkueeseen helmikuussa 2009 Palermossa nähtyjen vakuuttavien esitystensä jälkeen. Päävalmentaja Morten Olsen suunnitteli häntä uransa päättäneen Martin Laursenin korvaajaksi keskuspuolustukseen Per Krøldrupin pariksi. Hänen ensiesiintymisensä jäi toistaiseksi tekemättä Kreikkaa vastaan käydyssä ystävyysottelussa.


title: Simon Kjær

text: Hänet valittiin jälleen maajoukkueen kokoonpanoon 6. kesäkuuta 2009 pelattavaan vuoden Ruotsia vastaan. Per Krøldrup oli sivussa loukkaantumisen takia, ja niin Kjær pelasi ottelussa täydet minuutit. Ensiesiintymisenä jälkeen hän pelasi myös kolmessa seuraavassa karsintaottelussa, ja oli auttamassa sitä selvittämään tiensä MM-kilpailuihin. Hän kuului 28. toukokuuta 2010 julkistettuun Tanskan joukkueeseen vuoden 2010 MM-kilpailuihin.


title: Simon Kjær

text: Kjær kuului Tanskan jalkapallomaajoukkueen kokoonpanoon Jalkapallon Euroopan-mestaruuskilpailuissa vuonna 2012.


title: Gacy (elokuva)

text: Gacy on vuonna 2003 valmistunut suoraan DVD-levitykseen tehty yhdysvaltalainen kauhuelokuva. Elokuva perustuu tositapahtumiin ja sen on ohjannut Clive Saunders ja käsikirjoittanut Saunders yhdessä David Birken kanssa.


title: Gacy (elokuva)

text: Elokuvan päähenkilö on John Wayne Gacy-niminen yhdysvaltalainen sarjamurhaaja, jota näyttelee Mark Holton. John Wayne Gacy oli nuoria miehiä murhaava sarjamurhaaja, joka pukeutui välillä klovniksi.


title: Gacy (elokuva)

text: Elokuva kertoo John Wayne Gacysta (Mark Holton), joka vaikuttaa päällisin puolin mallikansalaiselta. Hän viihdyttää paikallisessa sairaalassa sairaita lapsia esiintymällä klovnina, ja on muutenkin ihan mukavanoloinen ihminen.


title: Gacy (elokuva)

text: Elokuvassa paljastuu, että Gacyllä on salaisuus: hän houkuttelee nuoria miehiä taloonsa ja murhaa heidät sadomasokistisen kidutuksen jälkeen. Gacy hautasi ruumiit talonsa alle samalla kun asui siellä vaimonsa ja lastensa kanssa.


title: Pursimiehen pilli

text: Pursimiehen pilli eli puosunpilli on metallinen pilli, jota käytetään merellä erityistarkoituksiin. Sitä kannetaan kaulaketjussa tai erityisessä kaulapunoksessa.


title: Pursimiehen pilli

text: Purjelaivoilla pilliä käytettiin merkinantoon: sen ääni kantautui melunkin läpi kauas ja oli siis erittäin toimiva. Siitä tuli jo varsin varhaisessa vaiheessa pursimiehen tunnus ja työkalu. Samoin jo varhain pursimiehen pillistä tuli kunnianosoituksen väline, pilleillä säestettiin laivastojen eri seremonioita.